הפאקולטה למדעי הרוח
ע"ש לסטר וסאלי אנטין
החוג לגיאוגרפיה ולסביבת האדם

תקצירי  קורסים

תשס"ג  -  2002 - 2003

 06911503:     מבוא לאקלים ובעיות הסובב  	
ד"ר קולין פרייס / מר עמוס פורת

הקורס יעסוק במכלול הגורמים הקובעים את תנאי מזג האוויר והאקלים על פני כדור הארץ. בראשית הקורס נעסוק במסלול כדור הארץ סביב השמש והקשרו להיסטוריה האקלימית של כדור הארץ והיווצרות תקופות הקרח. מכאן, נעבור ללימוד מבנה ומאפייני האטמוספירה כיום והכוחות המניעים את מערכות מזג האוויר והאקלים באזורים השונים של כדור הארץ. נדון במחזור ההידרולוגי ובתהליכי היווצרות עננות ומשקעים. נדון בתפקיד האוקיינוסים במערכת האקלימית. 

   06912993:  מטאורולוגיה ישומית בעידן של שינויי אקלים
ד"ר ברוך זיו

מטרת הקורס: 
לבחון את הבעייתיות של זיהוי, הבנה והערכה של שינויים אקלימיים בקנה מידה שונה של זמן ומרחב. 
להתוודע למקורות המידע המטאורולוגי המתפתחים בעידן המודרני.
להכיר את האופן בו ניתן לנצל מידע מטאורולוגי לייעול ושיפור בתחומים סביבתיים שונים.
לנתח את ניסיונות האדם לבצע שינויים מבוקרים במזג האוויר והאקלים. 

פירוט הנושאים: 
הערכות של שינויי אקלים והשערות באשר למקורם. הנושא יודגם בעזרת סוגיות אקטואליות:
התחממות המזרח התיכון בקיץ. 
עלייה בגשמי אוקטובר בדרום הארץ. 
השפעת זיהום אנתרופוגני על כמויות המשקעים. 
מודלים גלובליים ואזוריים לחיזוי התנאים האקלימיים בעתיד – תוצאות ובעייתיות. 
תצפיות מטאורולוגיות מלוויינים, טכניקה, יתרונות ומגבלות. 
מטאורולוגיה ותעופה: קשרים פיסיקליים בין משתנים אטמוספיריים לבין ביצועי מטוס, תנאים מטאורולוגיים המסכנים טיסה, המראה ונחיתה. 
מטאורולוגיה חקלאית: קשר בין משתנים אטמוספיריים ותהליכים פיסיולוגיים בצומח, מאזן מים והקשר למשטר הגשם, השפעת תנאים אטמוספריים על אפקטיביות של מזיקים. 
אסונות טבע הקשורים במטאורולוגיה. 
שינויים מבוקרים של מזג אוויר:
מערכות יציבות ובלתי יציבות.
פיזור ערפל.
הגברת המשקעים. 

06912550:   סוגיות בגיאוגרפיה עירונית (פרו"ס)
ד"ר יצחק אומר
 
הקורס נועד לאפשר הכנת סמינריון בסיסי בנושאים מוגדרים בגיאוגרפיה עירונית. התלמידים  יכירו את העקרונות, הכללים והשלבים בהכנת עבודה, החל מבחירת הנושא ועד צורת הגשת העבודה. התלמיד יבחר בנושא מתוך רשימה של נושאים (הרשימה תינתן בשיעור הראשון) המסווגים על פי שלוש קטגוריות מחקריות בגיאוגרפיה עירונית: הארגון המרחבי של החברה העירונית, האדם במרחב העירוני, כלי חקירה ובעיות מתודולוגיות בגיאוגרפיה עירונית. קטגוריות אלו מהוות בסיס משותף לדיון בכיתה.

                        06911502:  מבוא לגיאומורפולוגיה - נוף וסובב      
ד"ר גיורא קדרון    

כללי : הקורס "מבוא לגיאומורפולוגיה" הינו קורס יסוד המיועד לתלמידים ממדעי הרוח והחברה. הקורס יקנה רקע וידע בסיסיים בהבנת צורות נוף באזורים אקלימיים שונים תוך דגש על התהליכים האחראים לעיצוב הנוף.

נושאי הקורס:

-	הכוחות המעצבים את פני כה"א. תהליכים האחראים לבלייה פיסיקלית, כימית וביוגנית
-	יצירת קרקעות ועקרונות מדע הקרקע (פדולוגיה)
-	המחזור ההידרולוגי: חידור וחילחול, השפעות גומלין קרקע-מים, מי תהום ומעיינות
-	תהליכים ונופים קארסטיים
-	נגר וזרימה משטחית, אירוזיה וסחיפה. תנועות בלית יבשות ולחות
-	אגן הניקוז, עירוץ וזרימה נחלית
-	פעולות הגלים, הזרם החופי ועיצוב קו החוף
-	דיונות חול והעיצוב האיאולי 
-	האזור הצחיח וצורות נוף האופייניות לאזור הארידי
-	העיצוב הקרחי

       06912512:     גיאוגרפיה של המזרח התיכון: פרקי מבוא		
ד"ר אמנון קרטין

מטרות הקורס 
הכרת התכונות הגיאוגרפיות, פיסיות ואנושיות, של המרחב המזרח תיכוני. הבנת תהליכים מרכזיים המשפיעים על מהלך התפתחות המרחב.

נושאי לימוד עיקריים
-	תחומיו הגיאוגרפיים של המזרח התיכון. תכונות פיסיות והשפעתן על רמת  	הפיתוח האזורית.
- 	דרכי השימוש במשאבי הקרקע והמים במרחב.  הקשיים בייצור המזון.
-	מאפיינים ותהליכים דמוגרפיים. השלכות גידול האוכלוסין וההטרוגניות הדתית 	על תפקוד  המדינות. תהליכי הגירה תוך ובין מדינתיים.
- 	יצירת המפה המדינית של האזור. סכסוכי גבול ומאבקם של לאומים.
- 	מגמות שינוי במרחב המזרח תיכוני. בהדגמה ירדן ומצרים.

06912805:  קלימטולוגיה יישומית	
ד"ר עודד פוצ'טר

תיאור כללי
הקורס עוסק במכלול התופעות האקלימיות הקשורות קשר ישיר או עקיף לפעילות האנושית. תופעות אקלימיות אלה בחלקן משפיעות ובחלקן מושפעות מפעילות האדם. מטרת הקורס היא לאתר ולהגדיר תופעות אלה איכותית וכמותית, זאת, כדי להתחשב ככל האפשר בתנאי האקלים בעת הפעילות האנושית, להימנע מראש מבעיות העלולות להיגרם עקב תנאי האקלים, לתת פתרונות לבעיות אקלימיות ובמקרה הצורך לדעת לנצל אלמנטים אקלימיים שונים לתועלת האדם.

מבנה הקורס
מבוא: מהות הקלימטולוגיה היישומית, תחומי העיסוק וקני המידה. פיסיולוגיה: נוחות תרמית; תנאי הנוחות האקלימית של האדם; תעוקה אקלימית; בריאות האדם והסביבה האקלימית; שינויי אקלים של פני שטח שונים ובטופוגרפיה מגוונת; אקלים, צמחיה וחקלאות; קלימטולוגיה של זיהום אוויר ורעש; אקלים העיר; אקלים ובנייה: בנייה עממית באזורי אקלים שונים; בנייה תואמת אקלים בעולם העתיק; מתודולוגיה של תכנון ובנייה בהתאם לתנאי האקלים; היבט אקלימי מודרני של תכנון אזורי; היבט אקלימי של תכנון עירוני ויישובי; עיצוב אקלימי של מבני מגורים; בעיות סביבתיות ואקלימיות בהפקת חשמל; מתקנים לניצול אנרגיה טבעית.

			06912521:      תכנון מרחבי בישראל	
ד"ר טובי פנסטר
  
מטרת הקורס
לסקור ולנתח התפתחות התכנון בישראל, שורשיו, עקרונותיו ויישומו בהקשר למסגרות הכלכליות-חברתיות, תרבותיות, פוליטיות ומרחביות הקיימות בישראל.

נושאי הקורס

חלק 1:	עקרונות התכנון, מסורות תכנון, מתודולוגיות תכנוניות;
חלק 2:	היסטורית התכנון בישראל: התכנון העותומני, התכנון המנדטורי, התכנון המרחבי 	ומוסדותיו לאחר קום המדינה.
חלק 3:	חוק התכנון והבניה - עקרונותיו ומשמעותו.
חלק 4:	ניתוח תכניות מתאר בישראל: תכנית תמ"א 35, תכנית מטרופולין באר שבע, 	תכניות פיתוח לאוכלוסיות תרבותיות (בדואים), נשים ותכנון.

06913507:  שונות ותכנון (סמינריון)	
ד"ר טובי פנסטר
מטרה
1.	מעשית - כתיבת עבודה אקדמית ברמת סמינריון מבחינת כללי כתיבה, מבנה עבודה 	וכו'.
2.	נושאית - ניתוח מושגי תרבות ומרחב והשפעתם על תכנון ופיתוח. כיצד מרחב מובנה תרבותית או כיצד ערכים תרבותיים מתבטאים במרחב והשלכות ערכים אלו על תכנון ופיתוח.

נושאי הסמינריון
נושא מרכזי: השפעת שונות (מיגדרית, גילאית, תרבותית, כלכלית, של גזע) על תפיסת המרחב והקשר התכנוני של נושא זה.
בכדי להבין הבניות תרבותיות, מיגדריות, גילאיות, כלכליות שונות של מרחב והשלכותיהן על תכנון ופיתוח עלינו להבין כיצד מובנים מרחבים בתרבויות, בגילאים, ברמות הכנסה ובגזעים שונים. לפיכך יתמקד הסמינר השנה בשאלת תרבות מרחב ותכנון בקרב קבוצות תרבותיות, מיגדריות, גילאיות, כלכליות שונות העוברות תהליכי שינוי חברתי (למשל: קבוצות עולים, עובדים זרים, אוכלוסיות מיעוטים אתניים, קבוצות גילאים שונים - בני נוער לעומת הוריהם, גיל זהב, קבוצות מסטאטוס סוציו-אקונומי שונה, קבוצות גזע שונות).
מבנה
הסמינר מבוסס על עקרון עבודה אישית של הסטודנטים בשלבים לאורך כל שנת הלימודים כאשר כל עבודה תוצג בפני הכיתה פעמיים - פעם בסימסטר א' ברמה רעיונית, ופעם בסמסטר ב' בשלב מתקדם יותר. הדיונים בכיתה יהוו משוב לעבודות. כמו כן יתקיימו בכיתה דיונים על החומר הביבליוגרפי ועל נושאים שונים הקשורים לנושא הסמינר הכללי.
הסמינר מורכב משלושה חלקים:

סמסטר א'
חלק ראשון: הרצאות מבוא על ידי המרצה בשני התחומים העיקריים בהם יעסוק הסמינר:
כתיבה מדעית ופלורליזם ותכנון.
במהלך השבועות הללו על הסטודנטים להתארגן לעבודה מעשית בהנחיית המרצה.
חלק שני: כל אחד מהסטודנטים מציג בפני הכיתה את הרעיונות הראשוניים של עבודתם ומגיש בכתב ראשי פרקים לעבודה. יחד עם עבודתם יציגו הסטודנטים רפרט של אחד המאמרים או אחד הפרקים מהספרים המופיעים בביבליוגרפיה שמהווים חלק מעבודתם.
במהלך חופשת הסמסטר על כל אחד מהסטודנטים להתקדם בעבודתו, כלומר להעמיק קריאה ביבליוגרפית ולהתחיל בעבודת השדה.

סמסטר ב'
חלק שלישי: סמסטר זה יוקדש רובו ככולו להצגת עבודות הסטודנטים בשלבים מתקדמים שלהן. בשני השיעורים הראשונים יתקיימו דיונים כלליים בכיתה ולאחר מכן יוצגו עבודות הסטודנטים.

  06912885:   נפאל - רגיון של פיתוח  
ד"ר טובי פנסטר

מטרת השיעור
לנתח גישות פיתוח שונות בארצות מתפתחות תוך שימוש במושגים כמו: קולוניאליזם, תרבות, שונות ופיתוח.
לנתח יישום גישות אלו על תהליך פיתוח של נפאל.

נושאי השיעור
1.	מהו פיתוח - תיאוריות של פיתוח ויישומן בארצות העולם השלישי, בעיות בפיתוח 	והצגת גישות אלטרנטיביות.
2.	נפאל - מסד פיסי, כלכלי, חברתי ותרבותי.
3.	פיתוח בנפאל - פיתוח חקלאות ותעשיה, פיתוח התיישבות ועיור, פיתוח תיירות, 	תרבות ופיתוח, נשים ופיתוח.
4.	פרוייקט השקייה ביראווה לומביני בטראי בנפאל - הדגמת תיאוריות ונושאי 	הפיתוח השונים לניתוח פרוייקט זה.
5.	הערכת פרוייקט של פיתוח.

דרך הלימוד
ההוראה בקורס היא פרונטלית. הסטודנטים יצפו בסרטי וידיאו העוסקים בנושאי פיתוח שונים בנפאל ובאזור ויגישו עבודות העוסקות בנושאים השונים שהועלו בכיתה.

06912902:  יסודות הגיאוגרפיה קוגניטיבית  
פרופ' יובל פורטוגלי

1)	מבוא
מקורות: על עכברים ואנשים (טולמן), הדימוי של עיר (קוין לינץ), התנהגות מרחבית.
המחקר העכשווי: מן הקופסא השחורה אל המחשב, ההיפוקמפוס כמפה קוגניטיבית (אוקיף ונאדל), עיוותים סיסטמטיים במפות קוגניטיביות.
גישות תיאורטיות: רשתות עיצביות, הגישה האקולוגית, ריאליזם התנסותי, רשת בין-ייצוגית (התיאוריה, הפרדיגמה של ברטלט, משחקים עירוניים).

2)	גישות תיאורטיות
ביהביוריזם
עיבוד מידע - המחשב כמטפורה למוח: סטיות סיסטמטיות במפות קוגניטיביות
הגישה האקולוגית - מציאת דרך
רשתות עיצביות
ריאליזם התנסותי
רשת בין ייצוגית

3) 	נושאים
התפתחות
מיפוי
ניווט ומציאת דרך
עיוותים סיסטמטיים
טרנספורמציות
התהליך העירוני כתהליך קוגניטיבי
מידע סביבתי ממ"ג, ח"מ

06911407:  מרחב מקום וסביבה - מבוא לסביבת האדם  
פרופ' יובל פורטוגלי

מרחב, מקום וסביבה הן שלש דרכי הסתכלות וחקירה שפותחו במהלך השנים בתחום הגיאוגרפיה האנושית. המרחב מבטא את ההסתכלות האובייקטיבית - את מערכת הקוארדינטות שבמסגרתה מתקיימת הפעילות האנושית. המקום מבטא את התחושה הסובייקטיבית והאינטימית שנוצרת בין אדם לביתו, שכונתו, עירו או ארצו, ואילו הסביבה היא התבנית - הסובב התרבותי-חברתי-פיסי שבמסגרתו, מבנהו וחוקיו מתקיימת הפעילות האנושית.
לבד מהיותה דיסציפלינה בפני עצמה, הגיאוגרפיה האנושית מהווה גם את הבסיס התיאורטי של תכנון עיר ואזור. ולכן, המושגים מרחב, מקום וסביבה קשורים קשר הדוק אל שלש הגישות המרכזיות שפותחו במהלך השנים בתחום התכנון. המרחב קשור אל הגישה המכניסטית-הנדסית שתופסת את החברה וסביבתה הפיסית כמכונה משוכללת שניתן להנדס אותה; המקום קשור אל הגישה ההתנסותית בארכיטקטורה ותכנון שרואה בחוויה הישירה את נקודת המוצא לתכנון; ואילו הסביבה אל הגישה המערכתית התופסת את החברה, התרבות והסביבה הפיסית כשלם שהוא יותר מסכום חלקיו''.
שלוש דרכי ההסתכלות הללו עברו במהלך המאה ה20- מהפך: במשך רוב רובה של המאה הם היוו את אבני היסוד של המודרניזם - את הבסיס לאמונה ולתקווה ביכולתו של האדם המודרני ליצור חברה, תרבות, מרחב, מקום וסביבות פיסיות טובים יותר. בשליש האחרון של המאה הם אבני המשחק של הפוסטמודרניזם - השלב החדיש של המודרניזם, או זה שלאחריו, שנכזב מן האידיאולוגיות והתקוות הגדולות ורואה במרחב, במקום ובסביבה משחקי מילים, ציטוטים וייצוגים - שעשועים אינטלקטואליים רגעיים, הווה מתמשך שאינו מוביל למטרות נשגבות.
   
במהלך הקורס נבחן את שלוש דרכי ההסתכלות הללו ואת הדרך בה הן באות לידי ביטוי בתחומים השונים של הגיאוגרפיה האנושית ובהקשר לתכנון מרחב מקום וסביבה.

                06912888:     המהפכה העירונית השנייה  
פרופ' יובל פורטוגלי

1)	בשלהי האלף השני
תמונות ראי
גיאוגרפיה פואטית
עניין אישי

2)	מהפכות עירוניות
המהפכה העירונית הראשונה
מהפכות עירוניות 
עיור שבטי ישראל - מנוודות למלוכה

3)	יחסים מוכלים
המוכל המפורש והמחולל
ארגון עצמי
דיפוזיה מרחבית וארגון עצמי
הלאומיות המודרנית, ציונות פלסטיניות

4. דיאלקטיקה מרחבית 1917
הלאומיות הפלסטינית כיצירה ציונית
הציונות כיצירה פלסטינית

5. חברה, מרחב התיישבות ועיור עד 1948
המערכת היישובית הציונית
המערכת היישובית הפלסטינית
המערכת היישובית הדואלית

6)	חברה, מרחב, התיישבות ועיור 1948-1967
המערכת היישובית הותיקה
המערכת היישובית השל העלייה החדשה
המערכת היישובית הערבית
המערכת היישובית הדואלית והשלישונית

7) 	חברה ומרחב 1967-1987
ושוב דיאלקטיקה מרחבית
תהליך העבודה
תהליך ההתיישבות
חברה ומרחב

8) 	חברה ומרחב לאחר 1987
האינתיפדה כתהליך בארגון עצמי
היפרדות-התנערות מרחבית

9) 	עבודה זרה
צבא המילואים התעשייתי
עובדים נוודים
הפלסטינים כצבא מילואים תעשייתי
עובדים זרים

10) 	המהפכה העירונית של ישראל
פוסטמודרניזם פוסט-ציונות
הועדה לשמירת קרקע חקלאית
משבר החקלאות, המושבים והקיבוצים
מטריטוריה לאומית ועריה אל העיר המרכזית והטריטוריה לאומית שלה

			 06911518:  יסודות הקרטוגרפיה		
	מר  ציון שתרוג

מטרות הקורס:
להקנות ידע על תהליך המדידה והמיפוי הטופוגרפי. ידע זה יסייע להבנה טובה יותר של המפה על יתרונותיה וחסרונותיה, לקריאה נכונה של המפה, ולניצול כלל הפרטים המופיעים בה לצורך השגת מידע גיאוגרפי. בנוסף, יושם דגש על המעבר מהמיפוי האנלוגי למיפוי הספרתי.
נושאי הקורס המרכזיים:
תולדות המיפוי - מדענים ראשוניים בתחום הגיאודזיה.
מבנה כדור הארץ, צורתו גודלו ותנועותיו.
הגיאואידה, האליפסואידה (אליפסואידת הייחוס), הכדור -  (רדיוס והיקף).
יסודות הטריגונומטריה, הטריגונומטריה הספרית והגיאומטריה האנליטית.
מערכת קואורדינטות:  גיאוגרפית, קרטזית, וגיאוצנרטרית.
חישוב מרחק ואזימוט על פני כדור הארץ מקואורדינטות גיאוגרפיות.
רשת ארצית - קואורדינטות קרטזיות- חישוב מרחק ואזימוט על המישור.
חישוב שטחים - בשיטה גרפית, סמי גרפית ואנליטית.
המיפוי האלטימטרי- הצגות גרפיות שונות של ממד הגובה.
מדידת גבהים בשיטה גיאומטרית, טריגונומטרית, ברומטרית.
ניתוח מפה: שיפוע, קווי ראייה, שטח מת.
עקמומיות כדור הארץ והשפעתה על קווי הראייה.
תורת ההיטלים - עקרונות ואילוצים לבחירת היטל.
היטלים במפות ישראל: קסיני סולדנר, M.T.U, M.T.I.
M.T.I - רשת ישראל החדשה - חידושים, דיוק ויתרונות.
קרטומטריה: העתקת מפות, השלמת מפות, שינוי קנה מידה...
המיפוי האנליטי: הכלים (מחשב, מספרת, תווין ), דיוקים ויתרונות.
שיקולים טרום מיפוי.
סימנים מוסכמים – פונקציה יוצרת
רפרודוקציה - תהליך הכנה קרטוגרפית של המפה לדפוס.
הדפסת המפה - תהליך בדפוס אופסט - צילום, כימוגרפיה, מכונת הדפוס.
S.I.G, (מ.מ.ג) -מערכת מידע גיאוגרפית -, המעבר למיפוי אנליטי.
מ.מ.ג לאומי, מ.מ.ג קדסטרלי, מ.מ.ג עירוני.
השימוש המעשי, בנתוני ה-מ.מ.ג הלאומי בתחום הגיאוגרפי.
חידושים בתחום המכשור: סורק אלקטרוני, תווין אלקטרוסטטי,.....
חישה מרחוק: מיפוי מתמונות לווין, ה-LANDSAT וה-SPOT.
קביעת מיקום בעזרת ה-GPS, שיטות עבודה ודיוקים.
מבט לעתיד – הקרטוגרפיה לאן ?.

06913511:  ארץ ישראל בתקופת המנדט (סמינריון)   	
פרופ' גדעון ביגר

מטרת השיעור היא להביא הלומדים בו לכלל כתיבת עבודת מחקר בנושאים גיאוגרפיים היסטוריים. המסגרת המרחבית של נושאי המחקר היא ארץ ישראל כפי שתוחמה בתקופת השלטון הבריטי ומסגרת הזמן כוללת את השנים 1917-1947. המקרים מיוחדים תתאפשר חריגה בזמן.

נושאי השיעורים

למהותו של מחקר גיאוגרפי היסטורי ולמהותה של כתיבה מדעית.
ארץ ישראל בין בריטים יהודים וערבים - שיעורי מבוא
הצגת מסגרת המחקר על ידי הלומדים.
הצגת מחקרי הלומדים.

דרך הלימודים

הקורס מיועד לתלמידים שלמדו השיעור מבוא לגיאוגרפיה-היסטורית. שיעור מומלץ נוסף הוא פרוסמינר בגיאוגרפיה היסטורית כמו גם קורס נושאי בגיאוגרפיה היסטורית. השיעור מועבר במתכונת סמינריון ועיקרו דיון אישי וכיתתי בנושאי המחקר. חובות התלמידים הם השתתפות פעילה במירב השיעורים, הצגת מסגרת העבודה בסמסטר הראשון והצגתה של עבודת המחקר  בסמסטר השני. הגשתה של עבודת המחקר הכתובה ובדיקתה יעניקו את הציון בשיעור זה.

06911505:   תרגיל כללי וטופוגרפיה  
מר אמיר פורת

חלוקת נושאי הלימוד לשלושה מכלולים אשר יפורטו להלן.
 הכנה עצמית או בזוגות של תרגילים הנובעים מתוך מכלולי הלימוד.
 עמידה בבחינה מסכמת של הקורס.

מכלולי הלימוד: שימוש בחומרים ועזרים
1.	ספריית החוג - הדרכה ותירגול עצמי
2.	ספריית המפות - הדרכה ותירגול עצמי
3.	המעבדה להדמייה סביבתית
4.	אטלסים ומפות
5.	אינטרנט לגאוגרפים
6.	מונחים רלוונטיים

הכנת עבודות
1.	בחירת הנושא ותיחומו
2.	הכנת שאלות המחקר
3.	שם העבודה
4.	איסוף חומר ומיפוי מקורות
5.	קריאת טקסטים וכתיבת תמציות
6.	אירגון החומר ועריכתו
7.	מבנה העבודה
8.	רישום מקורות
9.	דף שער ותוכן עניינים

טופוגרפיה
1.	תבליט וקוי גובה ושלד
2.	קנה מידה
3.	כיוונים ורישום נ.צ
4.	קוי ראיה וחתכים טופוגרפיים
5.	סימנים מוסכמים

06912544:  אזורי אקלים על-פני כדור הארץ  
ד"ר הדס סערוני

מטרות הקורס
לימוד מאפיינים תהליכים וגורמי היווצרות אקלימי הרגיון הטרופי, היבש והקוטבי, תוך דגש על מאפיינים ותהליכים אקלימיים ייחודיים לכל רגיון והבנת התהליכים האטמוספיריים היוצרים אותם. יבחנו המאפיינים האקלימיים המשותפים למרחב הרגיון מול השונות הפנימית וגורמיה.

מבנה הקורס
מהות הקלימטולוגיה הרגיונלית
מיון אקלימים
חשיבות מיון אקלימים - יתרונות ומגבלות
מתודולוגיה של מיוני אקלים
קלימטולוגיה של הרגיון הטרופי
הגדרה ותיחום אקלימי של הרגיון הטרופי
משטר קרינה וטמפרטורה בטרופים
הצירקולציה הכללית ומשטר הרוחות בטרופים
תנודות קבועות בצירקולציה הטרופית - המונסונים
הפרעות טרופיות אטמוספריות - גלים מזרחיים, הוריקנים
משטר המשקעים והלחות בטרופים
"אל ניניו" והשפעתו על אקלים העולם
קלימטולוגיה של הרגיון היבש (הצחיח)
הגדרה ותיחום אקלימי של הרגיון היבש
גורמי היווצרות האקלימים היבשים - הצירקולציה הכללית.
משטר הקרינה והטמפרטורה
משטר המשקעים הלחות וההתאדות
מיון האקלימים הצחיחים - מדדי צחיחות
תפרוסת האקלימים היבשים בעולם וההבדלים ביניהם
תהליך המידבור (בהדגמת הסאהל)
קלימטולוגיה של הרגיון הקוטבי
הגדרה ותיחום אקלימי של הרגיון הקוטבי
הצירקולציה הכללית ומשטר רוחות הרום והקרקע
משטר קרינה וטמפרטורה 
משטר לחות ומשקעים 

06912670:  מטאורולוגיה סינופטית  
ד"ר הדס סערוני

מטרות הקורס
לימוד תהליך החיזוי המטאורולוגי והזיקה בינו לבין תופעות אקלימיות ותהליכי היווצרותן. תרגול וניתוח מצבים סינופטיים תוך דגש על מערכות האופייניות לאזורנו.

נושאים מרכזיים שילמדו בקורס
הקדמה
מהות המטאורולוגיה וענפיה
חיזוי מטאורולוגי מהו, מטרותיו וסוגיו השונים
רקע תיאורטי
קשר בין מצב סינופטי למזג אוויר – כללי יסוד
יציבות האוויר
מערכות סינופטיות והתהוותן
תופעות מזג אוויר: עננות, משקעים, ערפל, אובך וסופות חול – זיהויין, היווצרותן והקשרן למערכות סינופטיות שונות
זרמי סילון
שיטות עבודה וניתוח
קוד סינופ
הטפיגרמה  ככלי לניתוח
ניתוח מפות סינופטיות
תרגול תהליך החיזוי
מצבים מטאורולוגיים שכיחים בישראל: ניתוחם והדגמתם באמצעות מערכות סינופטיות אופייניות.

    06912748:    שינויי אקלים   
ד"ר הדס סערוני

מטרות התרגיל

לימוד מגוון השינויים האקלימיים באטמוספירת כדור הארץ: מהות, גורמים, תהליכים והשלכות סביבתיות. בחינת שינויי האקלים בקנה מידה של זמן ומרחב, תוך הכרת גישות המחקר השונות לעתידו האקלימי של כדור הארץ.
התרגיל משלב קריאת מאמרים וניתוחם.

נושאים מרכזיים שילמדו בקורס

בחינת התגברות אפקט החממה והשלכותיו האקלימיות והסביבתיות
התדלדלות האוזון הסטרטוספירי
אל ניניו ו"קשרים מרחוק" – יחסי גומלין בין ההידרוספירה והאטמוספירה 	והשפעתם 
על שינויים אקלימיים וסביבתיים
שינויים בהרכב הגשם – בעיית הגשם החומצי
העיר כגורם לשינוי אקלימי

             06912625:    תרגיל שדה "קמפוס"   
              פרופ' יצחק שנל וד"ר הדס סערוני 

מטרת התרגיל
- לתרגל שילוב בין תחומי ידע בגיאוגרפיה באמצעות התמודדות עם סוגייה מחקרית רב-ממדית.
- לתרגל שימוש בידע ובמיומנויות שנרכשו במהלך תקופת הלימודים בנושאי הלימוד השונים.

תכנית מסגרת לקורס:
בחירת שאלת מחקר העומדת לפני הגיאוגרף. 
לימוד נושא המחקר
בחירה ואיתור של אזור המחקר.
לימוד שיטות המחקר: הגדרת המתודולוגיה המחקרית והכנת תכנית המחקר.

מחקר השדה:
- איסוף נתונים בעבודת שדה.
- ניתוח ממצאי המחקר.
- הגשת המלצות המחקר.

               06914433:   אירועי מזג אוויר קיצוניים והקשרם הסביבתי   
ד"ר הדס סערוני

הקדמה:	היבטים סביבתיים של אירועי מזג אוויר בקנה מידה גלובלי, אזורי ומקומי.
 
היבטים סביבתיים של אירועים סינופטיים:
נזקים פיסיים
השלכות כלכליות (צריכת אנרגיה, עלות נזקים, שינויים בתפוקות) 
השלכות סביבתיות: אי נוחות אקלימית, פוטנציאל זיהום אוויר, מטרדים סביבתיים נוספים, השלכות בריאותיות
פוטנציאל לניצול תנאים אקלימיים

שיטות לניתוח אירועי מזג אוויר

ניתוח המרכיבים הסינופטיים: מערכות הלחץ, גרדיאנט הלחץ והשפעתו על עוצמות רוח, אדווקציות, תופעות מזג אוויר מיוחדות.
השפעות מקומיות 

אירועים הקשורים בכמויות משקעים קיצוניות:
אירועי שטפונות: בהדגמת ניתוח אירוע השיטפונות בפרדיס 9-8 בפברואר  1995
אירועי ברד: בהדגמת ניתוח האירוע מ- 17 באוקטובר 1988
אירועי שלג: בהדגמת אירועים מחורף 2/1991
אפיק ים סוף "פעיל" וזרם סילון "פעיל" כגורמים למשקעים
גשמי עונת הקיץ בישראל

אירועים הקשורים בעומס חום:
"גלי חום" קיציים ושרבי התמוככות
שרב אדווקטיבי: אפיק ים סוף (כדוגמת 30 באוקטובר 1987) ושקעי צפון אפריקה (שקע "שרבי")

ניתוח התנאים לאובך, סופות אבק וסופות חול: 
שקעי צפון אפריקה, קידמת חזית קרה ואפיק ים סוף

אירועים הקשורים בקרה:
קרה קרינתית מול קרה אדווקטיבית: ניתוח התנאים הסינופטיים השונים, השלכות חקלאיות, חיזוי ודרכי התמודדות
אירועים הקשורים בסערות:                                                                                                     
סערות מערביות: שקע קר ושבירת שרב
סערות מזרחיות: מערכות "נייחות למחצה" מול הפרעות אטמוספיריות
ניתוח אירוע 2 בנובמבר 1994 (האם טורנדו בישראל?)
מיקרוברסט לח ויבש

ערפילים

מצבים פוטנציאליים לזיהום אוויר

אירועים סינופטיים ושריפות יער

מצבים סינופטיים והקשרם לשינויים בצריכת חשמל

                                      06911817:  סטטיסטיקה לגיאוגרפים    
                                ד"ר א' רוזנטל

1.	סטטיסטיקה תיאורית: היסטוגרמה, ממוצע, חציון, אחוזונים, שונות וסטיית תקן.
2.	דיאגרמת פיזור. מקדם מתאם. רגרסיה לינארית פשוטה.
3.	ההתפלגות הנורמלית.
4.	אוכלוסייה ומדגם. סטטיסטים. התפלגות ממוצע המדגם - קירוב נורמלי.
	התפלגות הפרופורציה המדגמית - קירוב נורמלי.
5.	רווח סמך לממוצע האוכלוסייה כשהשונות ידועה. רווח סמך לפרופורציה.
6.	מושגים בסיסיים בבדיקת השערות.
7.	מבחן חד-צדדי ודו-צדדי לממוצע כשהשונות ידועה ולפרופורציה. טעות מסוג שני.
8.	שימוש בהתפלגות t בהסקה סטטיסטית עבור הממוצע כשהשונות אינה ידועה.
9.	הבעיה הדו מדגמית: הסקה סטטיסטית עבור הפרש ממוצעים במדגמים מזווגים 	ומדגמים בלתי תלויים.
10.	מבחני חי בריבוע עבור טיב התאמה ואי תלות.

06911111:  תרגיל SPSS  
גב' שקד גלבוע

סמסטר א'
1.	הכרת המחשב, הכרת ה- SPSS, הזנת נתונים, הבחנה בין משתנים.
2.	סטטיסטיקה תיאורית: Descriptive, Frequencies, Compare Means, Crosstabs
3.	גרפים: Histogram, Pie, Scatter
4.	נתונים: Weight Cases, Select Cases, Sort Cases
5.	טרנספורמציה של נתונים: Compute, Recode

סמסטר ב'
1.	רגרסיה ליניארית, גרף של רגרסיה, רגרסיה רב משתנית, ניתוח שאריות, מובהקות.
2.	רווח בר-סמך לממוצע, מבחן T עבור קבוצות תלויות ובלתי תלויות.
3.	חי בריבוע (Chi Square).
4.	Multidimensional Scale.

               06912845:  פרו"ס באקלים ובעיות הסובב   
ד"ר עודד פוצ'טר

מטרת השיעור: 
לתת בידי הסטודנט מידע שיסייע בידו לגשת למקורות מידע גיאוגרפיים, קלימטולוגיים ומטאורולוגיים, לערוך הכירות עם כלי העזר המשמשים את המחקר הגיאוגרפי והאקלימי ולהדריכו בכתיבת חיבורים מדעיים בגיאוגרפיה.

נושאי השיעור: 
בחירת נושא מחקר, שימוש בספריות, הכרת כלי עזר לעבודות מחקר, תכנון עבודת מחקר, איסוף נתונים ועיבודם, כתיבה ומתכונת של עבודה מדעית.
השיעור יעסוק בחקר בעיות בנושאי אקלים וסביבה ויתמקד בנושאים הבאים:
קלימטולוגיה גלובלית, קלימטולוגיה של ארץ ישראל, שינויי אקלים, יחסי גומלין בין אדם אקלים וסביבה, אקלים העיר, אקלים ובניה, אקלים וצמחיה, תכנון אקלימי. השנה יושם דגש על מחקרים באקלים העיר ואקלים וצמחיה. 

שיטת הלימוד: 
הרצאות פרונטליות, הנחיה אישית של כל סטודנט, הצגת ראשי פרקים וממצאים עיקריים של כל אחד מהמשתתפים.
 
חובות התלמידים:  
השתתפות בכל השיעורים והגשת עבודה פרוסמינריונית.

                  06914699:  זרמים מתודולוגיים בגיאוגרפיה    
פרופ' יצחק שנל

נושאי השיעור

השיעור מציג את מבנה הדעת של הדיסציפלינה כפי שהוא בא לידי ביטוי בגישות השונות שהתפתחו בגיאוגרפיה במחצית השניה של המאה ה20-. לאחר סקירה היסטורית קצרה תנותחנה הגישות השונות שהתפתחו בדיסציפלינה. הנושאים הנדונים בהקשר של כל שיטה הם כדלקמן: ניתוח התנאים ההיסטוריים והדיסציפלינריים שהביאו לצמיחתה של כל גישה; מעקב אחר המושגים הגיאוגרפיים שכל גישה תרמה לדיסציפלינה; ניתוח ביקורתי של הפרקסיס המונח בכל גישה; ניתוח ביקורתי של הגישות השונות, דגש מיוחד מושם על הבנת המבנה המתודולוגי שכל גישה מציעה. במרוצת השנה ננתח את הגישות הבאות:
	פוזיטיביזם לוגי.
	הומניזם (פנומנולוגיה אקזיסטנציאליסטית והרמניוטיקה).
	מרכסיזם וניאו-מרכסיזם.
	ריאליזם
	פוסטמודרניזם.
	תיאוריות של כאוס

דרך ההוראה
השיעור הוא חובה לכל תלמידי התואר השני.  התלמידים יקראו לקראת כל שיעור את הפרק המתאים. חלק מהמפגשים יתמקד בהרצאות המשלימות את חומר הקריאה בעוד בחלק מהמפגשים יתקיימו דיונים בדבר האפשרויות ליישום הגישות הנדונות. התרגילים יתמקדו בעיקר בניתוח ביקורתי של המתודולוגיה של מאמרים נבחרים.  

                  06914795:   אסתטיקה סביבתית     
פרופ' יצחק שנל

מטרת השיעור
להכיר  תחום חדש בגיאוגרפיה העוסק בהיבטים אסתטיים של התייחסות האדם לפני השטח בעולמנו. היבט זה ביחד עם ההיבט האתי של התייחסות האדם לסביבה הפכו לנושאים מרכזיים בשיח הגיאוגרפי של שנות ה90-. היכרות זו תיעשה בשני היבטים: האחד, כיצד ניתחו גיאוגרפים את פני השטח מההיבט האסתטי. השני, כיצד מתייחסים בני אדם לפני השטח בהקשרים תרבותיים שונים. בהקשר השני יושם דגש על ניתוח המושגים של אזורי פרא, שוליים כפריים ועיר בתרבות המערבית ועל ניתוח תפיסת פני השטח באידיאולוגיה הציונית.

נושאי השיעור
מבוא: מושגי יסוד, שורשי הדיון בהיבטים אסתטיים, מודל כללי להמשגה של מושגים סביבתיים.
-	התפתחות המושג "פני שטח" בגיאוגרפיה כמבטא היבטים אסתטיים של העולם 	הגיאוגרפי.
-	המסורת ההומניסטית בחקר פני השטח.
-	המיתוס של אזורי פרא, כפר ועיר בתרבות המערבית.
-	מיתוסים משתנים של טבע, סביבה ונוף בהיסטוריה של הציונות.
-	דיון במחקרים אמפיריים המאששים את החשיבות של היבטים אסתטיים של 	הסביבה לרווחת חיי האדם.
-	תנועות למען שמירה על איכות הסביבה: היבטים אסתטיים.
-	שיקולים אסתטיים בתכנון סביבתי.

שיטת הלימוד
הרצאות ודיונים בכיתה וחצי יום סיור בתל-אביב.

חובות התלמידים
השתתפות פעילה בדיונים בכיתה וכתיבת עבודה מסכמת.

        			  06912676  : מכשירים ותצפיות במטאורולוגיה   
ירון יעקב

מטרת השעור: 
לתת בידי הסטודנט מידע על מכשירי מדידה וביצועה תצפיות במטאורולוגיה, שיסייעו בידו לגשת בראייה מדעית (ביקורתית / חוקרת) למקורות מידע קלימטולוגיים ומטאורולוגיים, לערוך הכרות עם מכשירי המדידה השונים שבשימוש החוג המשמשים את המחקר האקלימי, להדריכם בביצוע מדידת שדה בהפעלת מירב ציוד המדידה העומד לרשותנו בחוג, איסוף נתונים ביקורתי ועיבודם הראשוני.

נושאי השיעור: 
הכרת היסטוריית איסוף הנתונים המטאורולוגים, הכרת אתרי אינטרנט של חברות ציוד מדידה מטאורולוגי ושל מאגרי נתונים. הכרת תכונות של מכשירי מדידה שונים, בעיקר של מכשירי מדידת טמפרטורה, לחות ורוח, הפעלת מכשירים שונים, הקמת תחנה מטאורולוגית.

שיטת הלימוד: 
הרצאות פרונטליות, הפעלת מכשור מדידה בשיעורים, השתתפות במחקר שדה, סיור לימוד בשירות המטאורולוגי בבית דגן.

חובות התלמידים:  
השתתפות בכל השיעורים, השתתפות ביום המדידות, השתתפות ביום הסיור לשירות המטאורולוגי.
הגשת שתי עבודות אישיות. אחת במהלך הקורס והשניה בסופו.

06913888:  גיאוגרפיה קוגניטיבית   
ד"ר יצחק אומר

מטרת הקורס

לאפשר לתלמידים להתנסות במחקר בגיאוגרפיה קוגניטיבית. הכנת העבודה הסמינריונית אמורה לחשוף את התלמיד לגישות תיאורטיות, שיטות חקירה, תחומי מחקר וחוקרים בגיאוגרפיה הקוגניטיבית. 

מבנה ותוכן הקורס

הסמסטר הראשון יוקדש לשלושה נושאים. ראשית, למקומה של הגיאוגרפיה הקוגניטיבית בדיסיפלינה הגיאוגרפית. שנית, להכרת יסודות הגיאוגרפיה הקוגניטיבית, לנושאים הנחקרים במסגרתה ולשיטות החקירה. שלישית, לאפשר לכל תלמיד להכין תוכנית מחקר באחד מהנושאים שיוצעו בתחילת בקורס. במסגרת הקורס יידונו העקרונות, הכללים והשלבים בהכנת עבודה סמינריונית.  

נושאי הלימוד בסמסטר הראשון:
1.	מבוא - מושגים ועקרונות: קוגניציה, תפיסה, דימוי, סכמה, מפה קוגניטיבית.
2.	מערכות התייחסות (אגוצנטרית, אובייקטיבית ומופשטת) 
3.	ייצוג יחסים מרחביים (טופולוגי, פרוייקטיבי ואוקלידי)
3.	מודלים תיאורטיים לשלבי התפתחות הקוגניציה והתפיסה המרחבית של האדם.
4.	ארגון, שמירה ושליפה של אינפורמציה גיאוגרפית בזיכרון. הכרת מודלים תיאורטיים ומחקרים אמפיריים בתחום הנלמד. 
5.	מודלים ללימוד אינפורמציה גיאוגרפית.
6.	הביטוי של יכולת קוגניטיבית בהכרת הסביבה (התמצאות, מניפולציות וכיו"ב). 
7.	מודלים התפתחותיים של תפיסה וקוגניציה מרחבית ככלים לחקירת הדרך בה ילדים ומבוגרים  לומדים סביבה חדשה.
8.	כלים ושיטות לאיתור שלבים ביכולת הקוגניטיבית. 
9.	יישומים אופרטיביים של הגיאוגרפיה הקוגניטיבית.
 
עבודות התלמידים יוצגו ויידונו בסמסטר השני.

  06911501:     מבוא לגיאולוגיה    
ד"ר ג' קדרון

היווצרות כדור הארץ. מבנה כדור הארץ. נדידת היבשות. רעידות אדמה ופעילות געשית. גבישים, מינרלים וסלעים. תהליכי קימוט ושבירה.

מינרלים וסלעים: סלעים מגמתיים, מטמורפיים וסדימנטריים, סדימנטים קלסטיים ואוופוריטים. זיהוי סלעים ושיחזור הסביבה והתנאים להיווצרותם.

    06912225:     מבוא לתכנון עיר ואזור   
ד"ר נורית אלפסי

מטרת הקורס
קורס מבוא לתכנון ערים, שמטרותיו:
סקירה של התפתחות החשיבה התכנונית.
הכרת יסודותיו של תכנון הערים המודרני, לרבות תהליכי התכנון והכלים המשמשים לתכנון. 
התעמקות בשאלות של לגיטימציה לתכנון וקונפליקטים תכנוניים בימינו. 

נושאי הלימוד:
1. התפתחות החשיבה התכנונית: 
התפתחות רעיונות של תכנון אוטופי, על רקע המציאות של ערי המהפכה התעשייתית. 
מודרניזם ורטוריקה רציונלית בבסיס התכנון הרציונלי (לה קורבוזיה ואמנת אתונה; התכנון המדעי; תכנון מערכתי ועוד). 
הקמת 'מערכת התכנון' המודרנית והתבססותה. 
הביקורות המוקדמות על תכנון הערים והתשלבותן ב'תיאוריה התכנונית'.

2. הפרקטיקה של התכנון: 
הליך התכנון. כלי התכנון. המבנה האדמיניסטרטיבי והמעמד החוקי של התכנון. 
סוגים של תכנון: תכנון יוזם/מסדיר/"חברתי"/"כלכלי"/מרסקיסטי/פוסטמודרניסטי ....
דינמיקה של קונפליקטים תכנוניים. 
משחקי תכנון.
שפת התכנון.
ה'מטוטלת' של הרעיונות.

3. תכנון ערים בשלהי המאה ה-20:
הדילמה התכנונית של הפוסטמודרניזם ומפלטה: צמצום הסקלות, התאמת הציפיות והתמקדות בסיפוקים המהירים.
הביקורת ה'בשלה' על התכנון ויחסיה עם מערכת התכנון. 
תכנון ערים במה שמכונה 'עידן המידע', בכלים המכונים 'פוסט תעשייתיים', במציאות עירונית וחברתית מורכבת ועל רקע של הטלת ספק בלגיטימציה של ה'מערכת'. 

06914625:	מתודולוגיה של תכנון אקלימי   
ד"ר עודד פוצ'טר

מהות הקלימטולוגיה היישומית
גורמי האקלים בתכנון ובניה
המתודולוגיה של התכנון האקלימי
תרשים הזרימה ככלי לביצוע תכנון תואם אקלים
שילוב גורמי אקלים בתכנון הלאומי
שילוב גורמי אקלים בתכנון אזורי
שילוב גורמי אקלים בתכנון אורבני
שילוב גורמי אקלים בתכנון מבנים
איכות אקלימית
שיקוף אקלימי
עומס החום ותפרוסתו בישראל
עומס הקור ותפרוסתו בישראל
קריטריונים לקירור וחימום באזורים השונים של ישראל
קלימטולוגיה אורבנית והשלכותיה על תכנון תואם אקלים
היבטים אקלימייים-סביבתיים של בניה רב-קומתית
היבטים אקלימיים-סביבתיים של בניה תת-קרקעית
היבטים אקלימיים-סביבתיים בתכניות מתאר

06912398:     ביוגיאוגרפיה	
ד"ר ז"מ דופור-דרור

מטרת הקורס
להקנות ידע בסיסי בביוגיאוגרפיה – גיאוגרפיה של יחידות צומח: מושגים, מתודולוגיה, הכרת מאפייני יחידות הצומח הים תיכוניות ותפוצתן.
קורס זה עוסק בביוגיאוגרפיה צמית יבשתית.

נושאי הקורס
1.	הגדרת התחום ביוגיאוגרפיה תוך שימת דגש על ההבדלים בין גישה זו לגישות 
האחרות ללימוד כיסוי הצומח.
2.	הגדרת מושגים בסיסיים ללימוד כיסוי הצומח בהיבט ביוגיאוגרפי: יחידת 
הצומח, סטרוקטורה, פיזונומיה של הצמחים, סטרטיפיקציה, שיעור כיסוי וכו'.
3.	הצגת הגורמים הפיזיים העיקריים לתפוצתן המרחבית של יחידות הצומח 
(טמפרטורה, רום, כמות משקעים שנתית, טופוגרפיה, קרקע).
4.	הצגת יחידות הצומח השונות באגן הים התיכון. הכרות עם כמה ממיני הצומח 
החשובים ביותר באגן הים התיכון. דגש יושם על המינים הנוכחים בישראל ועל תפוצתם.
5.	השפעת הגורם האנושי בתפוצתן של יחידות הצומח בקני מידה אזורי ומקומי. 
יינתנו דוגמאות גם בישראל.
6.	דינמיקה של יחידות הצומח: שינויים לאורך זמן (קנה מידה שונה), מושגים של 
קלימקס, פוטנציאל צמחי נוכחי, סוקסציה.
7.	ביוגיאוגרפיה ואיכות סביבה בישראל: הצגת בעיות הקשורות ליחידות צומח, 
ניהול ושמירת מגוון מינים ומגוון יחידות צומח. יינתנו דוגמאות גם בישראל.

06911513:        גיאוגרפיה עירונית		
ד"ר מיכאל רומן

מטרת השיעור:
התרגיל נועד להקנות מספר מושגי יסוד ולבחון כמה מהשאלות והשיטות העיקריות בהן דנה הגיאוגרפיה העירונית.

נושאי השיעורים
1. 	תופעת העיור:  הגדרת העיר; רמת עיור; תהליכי עיור.

2. 	המערך הבינעירוני. 
	2.1 	גודל ערים: מדרג עירוני; היררכיה עירונית.
	2.2 	תפקודי ערים: סווג, התמחות ובסיס כלכלי של ערים.

3. 	מבנה העיר.
	3.1 	תחום העיר: מרחב השפעה; העיר המטרופולינית.
	3.2 	המבנה הפיסי: ערכי קרקע ורנטה כלכלית.
	3.3 	המבנה הפיסי: מודלים של שמושי קרקע.
	3.4 	המבנה החברתי: אזורים חברתיים; היבדלות מגורים.

4. 	תכנון עירוני: ריסון התפשטות המטרופולין; ערים חדשות; מוקדי גידול.

דרך הלימודים
התרגיל מבוסס על מספר מרכיבים עיקריים: הרצאות רקע; קריאת חובה של טקסטים נבחרים; דיון בכיתה בחומר הקריאה. 

      06914597   : עיצוב המפה היישובית של ישראל: תפיסות תכנון		
ד"ר מיכאל רומן

מטרת השיעור:
השיעור נועד לבחון את הרעיונות התכנוניים העיקריים, שהיה בהם כדי להשפיע על עיצוב המערך היישובי בארץ. בתוך כך, יבחנו המקורות הרעיוניים, כמה מהתכניות עצמן, כמו גם השינויים שחלו בכל אלה על פני הזמן ומידת הגשמתם והשפעתם בפועל.

נושאי השעורים:
1. 	הרעיונות התכנוניים בתקופת טרום המדינה. 
2. 	תכנון יוזם במדינת ישראל.
3. 	התכנית הראשונה: תכנית שרון.
4.	תכניות אחרונות: ת.מ.א. 31;  ת.מ.א. 35;  תכנית 20:20.
5. 	התיישבות כפרית.
6. 	ערים חדשות.
7. 	עיור הבדווים.
8. 	פיזור אוכלוסייה.
9. 	ארגון מרחבי המטרופולין.

דרך הלימודים:
הקורס מיועד לתלמידי התואר השני ומחייב קריאה עצמית והשתתפות פעילה בדיונים, המתבססים על חומר כתוב שהתפרסם בנושאי הקורס. התלמידים יחויבו בהגשת עבודה על אחד מנושאי השיעור ברמה של רפרט או סמינריון לפי בחירתם

06914603:  עיצוב המפה היישובית של ישראל: הקונפליקט הלאומי	
ד"ר מיכאל רומן

מטרת השיעור
הקורס נועד לבחון כיצד הסכסוך הטריטוריאלי יהודי - ערבי השפיע ומשפיע, במישרין ובעקיפין, על עיצוב המרחב בארץ - ישראל.  זאת, בכל האמור בקביעת הגבולות, אזורי התיישבות וצורות התיישבות, דגמי וכיווני פיתוח, כמו גם דגמי הזיקות בין המרחב היהודי והערבי.

נושאי השיעורים:
1. 	היבטים תיאורטיים: התיישבות ספר וסכסוכים טריטוריאליים; חברות שסועות 	והשלכות מרחביות.
2. 	ההתיישבות הציונית: אסטרטגיה או פרקטיקה? היבטים טריטוריאליים ודמוגרפיים.
3. 	תקופת טרום המדינה: רכישת קרקעות ותהליכי התיישבות; תכניות החלוקה של ארץ  	ישראל.
4. 	מלחמת 1948 והשלכותיה: פליטים ערביים וריכוזים ערביים נותרים; הרכוש 	הנטוש.
5. 	מדיניות פיזור אוכלוסייה והתיישבות ספר.
6. 	"יהוד הגליל".
7. 	ההתיישבות ביהודה, שומרון וחבל עזה.
8.  	ירושלים המחולקת ומאוחדת. 
9. 	עיור הכפר הערבי.
10. 	ערים מעורבות בישראל.
11. 	"המרחב המחולק" בארץ - ישראל:  דגמי סגרגציה ותחרות מרחבית.

דרך הלימודים:
הקורס מיועד לתלמידי התואר השני ומחייב השתתפות פעילה בדיונים שיתבססו על חובת קריאה עצמית של מאמרים נבחרים.  התלמידים יחויבו בהגשת עבודה על אחד מנושאי השיעור ברמה של רפרט או סמינריון לפי בחירתם.

                 		
06912868:  גיאוגרפיה חבלית של מטרופולין תל-אביב		
ד"ר מיכאל רומן

מטרת השיעור:
השיעור מיועד להכיר ולבחון את  הגיאוגרפיה האזורית של המרחב שבתחום ההשפעה של מטרופולין תל-אביב. זאת, תוך התייחסות למכלול הגורמים הפיסיים, הכלכליים והמוסדיים - מדיניים וזיקתם למערך הישובים והאוכלוסייה באזור.

נושאי השיעורים
1. 	הגדרת האזור:  הבחינה הגיאוגרפית, מנהלית ותפקודית.
2. 	המבנה הגיאומורפולוגי:  תבליט, מסלע, מקורות מים.
3. 	הכפר המסורתי במרחב:  גורמי מיקום; צורות ישוב; בעלויות קרקע ותחומי ישוב.
4. 	ירושלים כמוקד אזורי וארצי: גורמי גידול; התפתחות האוכלוסייה; הבסיס הכלכלי; זיקות מרחביות.
5. 	המרחב היהודי: התיישבות וצורות ישוב בפרוזדור ירושלים; שטחי שיפוט וארגון 	מרחבי.
6. 	המרחב הערבי:  תמורות בכפר המסורתי ותהליכי עיור; התפתחות השטח הבנוי; 	התנחלות הבדווים במדבר יהודה. 
7. 	המרחב המחולק: דפוסי הפרדה, קונפליקט ותחרות מרחבית; ההתיישבות היהודית 	מעבר לקו הירוק.
8. 	המרחב המטרופוליני של ירושלים: תהליכי פרבור; התמחות שמושי קרקע; הליכי 	תכנון.

דרך הלימודים:
השיעור משלב הרצאות רקע, חומר קריאה לתלמידים ומספר ימי סיור. ההשתתפות בכל הסיורים - חובה.

06911204:  גיאוגרפיה מדינית     
ד"ר אמנון קרטין

הקורס עוסק בהתפתחות ההגות העיונית בתחומי הגיאוגרפיה הפוליטית והגיאופוליטיקה; דן בנושאים הבאים: כלי הבניין של מדינת הלאום: הלאומיות כאידיאולוגיה טריטוריאלית. תמורות במעמד מדינת הלאום, הטריטוריה והריבונות והשלכותיהן המרחביות. מעמד מדינת הלאום בעידן הגלובליזציה. סוגיית המים הבינלאומיים. קונספט הגבול המדיני. חלוקת מדינות  (פרישה), תנאים לסיפוח טריטוריאלי. צורות ניהול פוליטיות של מרחב: מדינות לאום, מולטי-אתניות/רב-לאומיות, אוטונומיות. 

06914919:  גיאוגרפיה פוליטית של מים
                       ד"ר אמנון קרטין

הקורס עוסק בסוגיות גיאוגרפיות-פוליטיות של מים בקונטקסט הגיאופוליטי בעידן המודרני והפוסט-מודרני. מטפל בסוגיית משאב המים מנקודות מבט והקשרים שונים: חברתיים, כלכליים, פוליטיים-אידיאולוגיים ואסטרטגיים. דן בסוגיית המים ככלי ניהול  בשירות מדינת הלאום (לשליטה, שילוב / הדרה). עוסק במים בינלאומיים ובוחן את סוגיית המים כ 'עילה למלחמה'. דן במדיניות המים של ישראל ובגיאופוליטיקה של מים ביחסי ישראל ושכנותיה ובהצעות ליישוב בעיית המחסור באגן הירדן.

06914842:  שיטות מחקר וניתוח מרחבי							פרופ' אבי דגני

להלן עיקרי הנושאים הנסקרים בקורס. נושאים אלה ידונו במקביל לתכנון וניהול הפרוייקט המחקרי הכיתתי במהלך הקורס, ו/או ביצוע תרגילים (שימוש ב-Excell וב-SPSS).
מבוא:   השאלה הגיאוגרפית; גישות בחשיבה המחקרית הגיאוגרפית.
שלבים ורמות במחקר:  הצגת שאלות, הגדרות, היפותזות, תצפית ואיסוף נתונים, ניתוח והסקה. הסבר: מודלים לסוגיהם ותיאוריות; דיוק והכללה.
נתונים:  "משבר הנתונים" סוגי נתונים, מיון מתודולוגי; הביטוי הכמותי של משתנים נומינליים ואורדינליים; שיטות איסוף נתונים והתאמתם לצורכי מחקר גיאוגרפי. שיטות כמותיות מול שיטות איכותיות. סוגי שיטות איכותיות; סוגי שילוב בין שיטות כמותיות ואיכותיות; איסוף נתונים בדגימה: שיטות דגימה עיקריות; שיטות הקצאה בדגימה. תכנון מחקר דגימה.
עריכת סקרים: תכנון, בניית שאלונים, הכנת הסקר - גישור בין התיאוריה הסטטיסטית למציאות המחקרית, תיקון שגיאות, פיקוח, בדיקה, הסקה.
אנליזה:  
אסטרטגיה של מידע כקונצפט מחקרי; הטרנספורמציה מנתונים למידע. GIS ותפיסת 
ה-OSDAR.
התפיסה הגיאוקרטוגרפית; מקום האוטומציה.
צפיפות במרחב: המשמעות התיאורטית, שיטות מדידה ומיפוי (אִיזוֹדֶנְסִיטוֹמֵטְרִיָה) - 	הצגת יישומים במחקר הגיאוגרפי.
מדידה, ניתוח ומיפוי הזיקה בין משתנים במרחב (תרגיל מחשב ושימוש בקובץ התכנהSPSS).
מדדים מרחביים נבחרים:
ריכוזיות - מדדים צָנְטְרוֹגְרַפִיִים ויישומיהם.
נגישות - מדדי פוטנציאל.
כיול מודלים מרחביים בנדון כחלק מיישומים תכנוניים בבדיקות של מיקום מסחרי (של קניונים וכו').
פיזור - מרחק תקן.
הדפוזיה של תופעות במרחב - מודל סימולציה בשיטת "מונטה קרלו" ויישומיו.
תפיסת המרחב (Perception):  הגדרות ושיטות מדידה; יישומים במודלים של חיזוי.

06914462:  תפיסות ארכיטקטקטוניות של  מרחב	
               פרופ' יובל פורטוגלי / אדריכלית טליה מרגלית

הכרת תפישות, מושגי יסוד וזרמים עיקריים באדריכלות ובחינתם בהקשר לתיאוריות, ביקורות ותפישות בדיסציפלינה הגיאוגרפית. השוואה תפישתית, סגנונית, תיאורטית ואידיאולוגית בין תקופות באדריכלות: מודרניזם לשלביו השונים מול פוסט מודרניזם על תקופותיו, ובין מקומות: אירופה מול ארה"ב, שלטון קומוניסטי לעומת דמוקרטי\ קפיטליסטי, ישראל לעומת חו"ל. 
הכרות קצרה זו באה להקנות נגישות לתיאוריה ארכיטקטונית והבנה של ארכיטקטורה כשיח תרבותי - חברתי, כמו גם כלים לקריאה של מבנים וחללים בעיר.
מערך השיעורים כולל:
א.	מבוא שיעסוק במהות האדריכלות כדיסציפלינה אשר מבטאת בכלים מרחביים וצורניים תפישות פוליטיות, כלכליות, דתיות, מדעיות, אומנותיות ותרבותיות. 
ב.	היכרות קצרה עם תפישות באדריכלות המערבית מיוון הקלאסית עד שלהי המאה התשע עשרה. בחינת מבנים, חללים עירוניים פרוטוטיפיים באירופה הקלאסית ובארה"ב  לצד רעיונות עירוניים אוטופיסטיים מלאונרדו דה וינצי ועד נהלל. 
ג.	פריסה וניתוח נושאים ותפישות עיקריים באדריכלות המאה העשרים דרך עבודתם של קבוצות ואישים מרכזיים בתיאוריה, בפרקטיקה ובביקורת האדריכלית והאורבנית:
1.	קבוצות מהפכניות ומניפסטים מודרניסטיים ראשונים מתחילת המאה העשרים.
2.	לה קורבוזיה והבאוהאוס.
3.	לואיס סליוון, פרנק לויד רייט שיקגו וניו יורק.
4.	קבוצות מהפכניות ואדריכלות עתידנית בשנות השישים, ראשית ביקורת המודרניזם.
5.	תיאוריות מדעיות באדריכלות- ביל הילייר, כריסטיאן נורברג שולץ, כריסטופר אלכסנדר.
6.	משבר המודרניזם ובעייתיות תכנון הערים. ג'יין ג'ייקובס, קוין לינץ'.
7.	מניפסטים הפוסט מודרניים הראשונים: רוברט ונטורי, אלדו רוסי וצ'רלס ג'נקס.
8.	פלורליזם של תפישות מרחב וצורה, דה קונסטרוקטיביזם, א- חומריות, עתידנות ירוקה. פוסט מודרניזם מאוחר.
9.	ביקורת הפוסט מודרניזם, מרקסיזם וניהיליזם: פרדריק ג'יימסון, דיויד הרווי, רם קולהס.
ד.	סיכום הנושאים דרך בחינת נושאים באדריכלות ישראלית: 
1.	ייצוגים לאומיים במאה העשרים ובניית קריית הלאום בירושלים. 
2.	סגנון אדריכלי וסגנון חיים, תפישת מרחב והתפתחות עירונית בתל אביב.

06912440:  תולדות החשיבה הגיאוגרפית   
ד"ר רבקה פבריקנט

מטרת הקורס
לעקוב אחר שנויים שחלו במאה ה-20 בהגדרת הדיסיפלינה, מטרותיה, תחומי ודרכי המחקר שלה. הקורס יתבסס על ניתוח פרשני של רעיונות ומושגים שהוצעו בידי אחדים מן הגיאוגרפים המובילים בחשיבה הגיאוגרפית.

הנושאים: 
מבוא – רעיונות ומושגים במאה ה-18 וה-19 כנקודת מוצא לשיח הגיאוגרפי במאה ה-20 (קאנט,  ויקו, ראצל, לבלנש, הטנר, סמפל). 
הרטשורן מול סאוור במחצית הראשונה של המאה ה-20 
הגיאוגרפיה הפוזיטביסטית  - רעיונות נבחרים,  והביקורת של  הרווי (1969) 
גיאוגרפיית הזמן  - הגרסטרנד (1970) : מושגים רעיונות וביקורת 
גיאוגרפיה מבנית מרקסיסטית – הרווי (1973  ואילך)  
גיאוגרפיה הומניסטית – רלף, טואן,  בטימר (שנות ה-70 )
גיאוגרפיה סטרוקטורציונית ראליסטית – גרגורי בעקבות בסקר וסייר (שנות ה-80) 
גיאוגרפיה סטרוקטורציונית דואלית – פרד בעקבות גידנס (שנות ה-80) 
גיאוגרפיה פוסטמודרנית – פרד  (שנות ה-90) 
תרגיל 6  לקחת מקרה בוחן ולהציע 3 האפשריות הנ"ל לניתוח המקרה . (החומרים לתלמיד: מודל של בסקר ושל סייר, של פרד בעקבות גידנס, ודוגמא לניתוח טקסט פוסט מודרני של פרד. להדגים ולבקר כל אחד.  (אולי לותר על תרגילים 4 ו-5 ?)
גיאוגרפיית ארגון-עצמי (מבוא) – פורטוגלי (שנות ה-90)

חובות התלמיד:
הגשת התרגילים ועמידה במבחן המבוסס על הדיונים בשיעור וחומר הקריאה
(המבחן: רשימת מושגים +ניתוח טקסט) 

					06911557:   מושגי יסוד בלימודי הסביבה	
ד"ר ש' ברנר

מבנה האטום

חוקים בסיסיים של החומר, מצבי צבירה
 
מושגי יסוד של עבודה ואנרגיה 

איזוטופים

מבוא לתורת הגלים וקרינה

המערכה המחזורית ומאפייני  היסודות

קשרים כימיים, מולקולות ומזהמים בסביבה

תגובות כימיות בסביבה ( סוגים, איזון משוואות, יחסים כמותיים )

תורת הגזים ( יחסי טמפ' – נפח – לחץ ) והאטמוספרה

נוזלים ( מים כממס אוניברסלי, תמיסות, PH, וכו' )

שיווי משקל כימי ( עקרונות תרמודינמיים )

מבוא לכימיה אורגנית ( כולל נפט ופולימרים )

תהליכים תעשייתיים והשפעותיהם הסביבתיות

		

 06912288:   איכות הסביבה
ד"ר ש' ברנר

מרכיבי סביבת האדם

יסודות ומושגים באיכות הסביבה

סוגיות גלובליות מול בעיות מקומיות

מזהמים לסוגיהם ומושגים טוקסיקולוגיים

השפעות מזיקות לטווח הקצר והרחוק

איכות אוויר

תקינה סביבתית (פליטות, סביבה ומקומות עבודה)

פסולת מוצקה

פיתוח בר-קיימא

06912270: איכות הסביבה בישראל		
         ד"ר ש' ברנר

סקירת מבוא לאיכות הסביבה

חומרים מסוכנים ופסולת מסוכנת

זיהום אוויר מכלי רכב

תהליכים תעשיתיים

קרינה מייננת ולא מייננת, רעש

מים ושפכים

אגרואקולוגיה

שיטות אנליטיות

ניהול סביבתי ושיקולים כלכליים

06912849: גיאוגרפיה חברתית 
     מר אריאל פוקס

המרחב מהווה את זרועה הארוכה של החברה וככזה הוא אינו פסיבי. בהקבלה לעולם הביולוגי נוכל לומר כי המרחב מהווה את הפנוטיפ המורחב של החיים החברתיים שלנו. יתכן כי זה נשמע כמו סינית, אולם המשמעות היא שהחברה משתמשת במרחב בכדי לעצב בקרב חבריה דפוסי מחשבה ותפיסות עולם. לשם המחשה, דמיינו שאתם סוגרים מספר דלתות בבית ילדותכם ודמיינו שאתם פותחים במקומם חלונות ודלתות במקומות אחרים כך שאפשר יהיה לנוע ולהגיע לכל חדר. דמיינו שאתם מוסיפים או גורעים את הגינות שמסביב למקום מגוריכם, מרחיקים את בית הספר או מקרבים אותו, מגדילים או מקטינים אותו, מוסיפים כבישים ראשיים או מצמצמים אותם. שאלו את עצמכם – כיצד הייתה נראית ילדותנו לו היינו נולדים בעולם אחר וגדלים לתוכו? נראה, כי דברים בסיסיים ביותר היו משתנים אצלכם – לכך אנו קוראים גיאוגרפיה חברתית. 

הקורס יחולק לשלושה חלקים עיקריים: 
החלק הראשון יבחן כלים תיאורטיים בגיאוגרפיה חברתית; 
החלק השני יעסוק בכלים לניתוח מרחב-חברה; 
החלק השלישי יעסוק בעדויות אנתרופולוגיות וארכיאולוגיות הקושרות בין מבנה המרחב למבנה החברה; 
החלק הרביעי יעסוק ביישום הכלים בחקר הקשר אשר מתקיים בין מבנה חברתי ואישיותי ומבנה מרחב החיים בתרבות המערבית בכלל ובתל אביב בפרט. 

הציון בקורס יינתן על בסיס תרגילים יישומיים, שיינתנו במהלך הסמסטר. התלמיד יצטרך לבחור שלושה תרגילים מתוך רשימת תרגילים שתוגש בתחילת הסמסטר. 

06912889:  נופים אידיאולוגיים בישראל 	 
פרופ' יצחק שנל

פרוסמינריון
חובות התלמידים: השתתפות בדיוני הכתה על סמך חומר הקריאה 
                               כתיבת עבודה המפרשת פני שטח במרחב הציוני

השיעור ילמד כפרוסמינריון בו נבחן דרכים לפרש את המשמעויות התרבותיות והאידיאולוגיות של נופים בישראל. הנחת המוצא היא שהנוף מייצג את הערכים התרבותיים והאידיאולוגיים של החברה המעצבת את הנוף כאשר הנוף ממסד וממסד מחדש את המשמעויות האלה בערכים של החברה החיה בנופים הנדונים. חלק מהנופים הללו מקבלים משמעות מיתית המקנה להם עמדה המכוננת את האתוסים של החברה. במציאות הישראלית בה ניכוס הטריטוריה הפך למרכיב מרכזי באידיאולוגיה הלאומית יש משנה חשיבות להבנת המשמעויות האיקונוגרפיות של הנוף. פרשנות נוף יכולה להתמקד בפירוש של נופים ציוניים כדוגמת דגמי יישובים (מושבים, קיבוצים וערים), נופים של זיכרון והנצחה כמקומות סימבוליים (מצדה, תל חיי ודרך בומרה) נופים של אנדרטאות וכד. או בפירוש של ייצוגים של הנוף כפי שהם התמסדו בשיח הספרותי והאומנותי בתולדות הציונות (ייצוגים של יחסי אדם טבע באומנות תל אביבית, בספרות העמקים ותפיסת השממה בזיכרונות של חלוצים).
הדיונים בכתה יתמקדו בבניית מתודה לפירוש של נופים אידיאולוגיים, בניתוח של מאמרים המציעים פרשנות של נופים ציוניים ובסיוע הדדי לכל תלמיד להציע פרשנות של נוף שיבחר על ידו.    

                   
                06912299:  אדם, נוף וסובב באזורים הרריים      
ד"ר  צבי רון

 מטרת הקורס

לימוד הסיבות  שגרמו להתיישבות האדם  באזורים הרריים בארץ ישראל ובמרחבים שונים בעולם בתקופות  ובתרבויות שונות. הכרת תנאי הנוף הטבעי באזורים ההרריים והתהליכים הפיסיים המעצבים אותם. ההתיישבות והתערבות האדם בעיצוב נופי ההר ויחסי הגומלין בין האדם לבין נופי ההר. פיתוח החקלאות באזורים הרריים – חקלאות המדרגות. 

נושאי הלימוד המרכזיים
אזורים הרריים כאזורים שוליים להתיישבות האדם והגורמים שמשכו התיישבות  להר.
ראשיתה של ההתיישבות בהרים במרחבים מיוערים שונים בעולם- ראשית ברוא היערות. ההרים כמרחבי מרעה.
ראשיתה של החקלאות באזורים הרריים. ההרים כמקור למגוון רב של צמחים טבעיים שתורבתו לחקלאות.  
פיתוח החקלאות בהרים כגורם עיקרי לברוא יערות נמרץ והאצת הסחיפה במדרונות.
הכשרת הקרקע במדרונות והתפתחות תרבות המדרגות החקלאיות, הטרסות, כפתרון יעיל למניעת סחיפה וליצירת תנאים המאפשרים קיום חקלאות יציבה במדרונות ההרים.
מבנה המדרגות החקלאיות לסוגיהן ולחלקיהן ותפקידן. טכנולוגיות קדומות , מסורתיות ומודרניות.
תפוצת המדרגות החקלאיות  בהרי א"י באזורים הרריים  בעולם – התפתחות מקומית או דיפוזיה של תרבות.
הגורמים הפיסיים והתרבותיים המשפיעים על התפרוסת, הצפיפות והמערך של הדרוג החקלאי
ועל המערך והמיקום של היישובים במרחב ההררי..
השוואה בין המדרגות  החקלאיות  בהרי ם לדרוג בחקלאות הקדומה בנגב.
 פיתוח מקורות מים עיליים ומי תהום, להשקיית  מדרגות שלחין. גידול אורז בהצפה במדרגות במזרח אסיה. 
 ניתוח דוגמאות מאזורים שונים בעולם: מארץ ישראל, לבנון, וארצות נוספות בחופי הים התיכון, מתימן, נפאל, פיליפינים, סין, פרו וארצות האנדים.        

                  06914464:     מיפוי אנליטי מתקדם  
ציון שתרוג

בשנים האחרונות, כתוצאה משינויים טכנולוגים של מכשירי מדידה ושיטות חדישות בתחומי המדידה והמיפוי, ניתן להבחין בשינויי קונספציה בתחומי התכנון ובעלות על הקרקע שנבעו משינויים אלה.

מטרת הקורס:
להקנות ידע בתחומי המיפוי המודרני תוך שילוב השיטות החדישות והטכנולוגיה המתקדמת במיפוי הקיים, כאשר תשומת הלב תושם על נושאי התכנון ובעלות על הקרקע.
קורס זה יעסוק במיפוי הטופוגרפי והשלכותיו על התכנון הארצי והמקומי מול האילוצים הקדסטרליים הקיימים, וכמו כן יעסוק בתכנון העתידי – תכנון התואם בעלות ושימושי קרקע. 

נושאי הקורס:
1.	המעבר מהמיפוי האנלוגי למיפוי הספרתי.
 2. 	המחשב, המספרת והתווין 
 3. 	מפה סרוקה מול מפה ממיפוי אנליטית.
 4. 	מפת רסטר מול מפה וקטורלית.
 5. 	דיוק המיפוי הטופוגרפי -  האנלוגי והאנליטי.
 6. 	בעלות על הקרקע: המיפוי הקדסטרלי.
 7. 	המיפוי בזמן הטורקים.
 8. 	המיפוי בזמן המנדט הבריטי, שיטת "טורנס".
 9. 	מיפוי לצורכי רישום, חלוקות ואיחוד.
10. 	חוק בתים משותפים.
11. 	שיכון ציבורי, משבצות חקלאיות.
12. 	תקנות המדידה החדשות.
13. 	חוק תכנון ובניה.
14. 	תכנון ארצי ותכנון מקומי.
15. 	הפקעות לצורכי ציבור.
16. 	מערכות מידע גיאוגרפיות, עקרונות שיטות ודיוקים.
17. 	ממ"ג לאומי.
18. 	ממ"ג עירוני.
19. 	ממ"ג קדסטרלי.
20. 	ממ"ג נושאי, מפות הלמ"ס.
21. 	שימוש בצילומי אויר, חישה מרחוק ו-G.P.S בתהליך המיפוי.
22. 	הקרטוגרפיה ככלי עזר בדיסיפלינות אחרות.
23. 	מבט לעתיד.

06911508:     מבוא לגיאוגרפיה של אדם
ד"ר טובי פנסטר

הקורס מציג מושגים בסיסים בתחום הגיאוגרפיה של האדם וכן הנושאים העיקריים ותחומי המחקר הנכללים בתחום זה.
הקורס כולל שלושה חלקים: בחלקו הראשון יוצגו מושגי היסוד של תחום זה. יידונו מושגים כמו: טבע – תרבות, חברה – מרחב, מקומי – גלובלי ועוד.
בחלקו השני של הקורס ינותחו התחומים העיקריים בהן עוסקת הגיאוגרפיה של האדם, כמו: ייצור כלכלי, פעילות פוליטית, גיאוגרפיה של הסביבה, נושאי פיתוח שונים ותרבות וחברה.
בחלקו השלישי של הקורס יידונו התחומים השונים בהקשרים מרחביים, כמו: עיר, מדינה, אזור ובהתייחס לנושאים שונים כמו: הגירה ופזורה, תיירות, קולוניאליזם ופוסט-קולוניאליזם וכו'.

06914244:  דיני סביבה	
גב' דורית טליתמן

מטרות הקורס:
במהלך הקורס הסטודנטים:
יכירו את מערכות המשפט החלות בישראל בתחום איכות הסביבה.
ידעו לגשת לחומר משפטי בתחום איכות הסביבה, להבין אותו ולהשתמש בו.
ילמדו לנתח קייס משפטי ויתנסו בכך.

תאור הקורס:
הקורס פותח צוהר אל עולם המשפט הסביבתי על היבטיו השונים, ומיועד לסטודנטים שאינם משפטנים. הכרת המערכת המשפטית הפועלת בתחום איכות הסביבה, חשובה בעבור כל העוסקים בתחומים החברתיים של איכות הסביבה, ואינה בלעדית למשפטנים. היא בעלת פן מחנך ומעצב התנהגויות, והיא היוצרת את מסגרת הפעולה בעבור כל השחקנים. המשפט הסביבתי קובע במידה רבה מה ייעשה בתחום ומה לא ייעשה. הקורס נותן כלים לעוסקים בתחום מדעי החברה, המאפשרים באמצעות המשפט להשפיע הן על המערכת המשפטית-סביבתית והן על המצב הסביבתי. הסטודנטים יכירו את מערכות המשפט החלות על החברה הישראלית בתחום איכות הסביבה. בקורס יינתנו דוגמאות מעשיות מתחומים שונים באיכות הסביבה, וילמד אופן ניתוח קייסים משפטיים. הסטודנטים ישתתפו בניתוח פעיל של בעיות איכות סביבה באמצעות המערכות המשפטיות שילמדו בקורס.

06914245:   אכיפה סביבתית
                         גב' דורית טליתמן                                 

תאור הקורס:
סביבה נקייה היא תוצאה של יישום דרישות סביבתיות נאותות על ידי מזהמים פוטנציאליים. כלומר, יש לקבוע דינים, אשר בהם הוראות סביבתיות ראויות, ולגרום ליישומן במציאות. אחת הבעיות המרכזיות של כל הרשויות האחראיות על איכות הסביבה בעולם, ובפרט בישראל היא כיצד ניתן לגרום לפרטים לעמוד בדרישות הדין (או הסטנדרט הסביבתי הרצוי). תיאוריות רבות נכתבו בנושא, ושיטות חדשות נכתבו ויושמו. הקורס עומד על הקשיים של מערכות אכיפה, תוך התמקדות במקרה הישראלי. ייערך בו ניתוח של מערכת האכיפה המסורתית, ויוצגו בו שיטות מתקדמות, אשר מתבססות על וולונטריזם. הערכת השיטות תעשה בעיקר ביחס למציאות הישראלית. הסטודנטים ילמדו לנתח את השיטות ולהעריך את טיבן, ויישמו את הידע הנרכש. הערכת שיטות אלו חשובה לעוסקים בפן החברתי של איכות הסביבה, מעצם תפקידם כמשתתפים בעיצוב המדיניות הסביבתית בישראל.

  06911205        : גיאוגרפיה היסטורית	
פרופ' גדעון ביגר

קורס מבוא לשיעורים בגיאוגרפיה היסטורית. קורס המבוא יבחן הקשר בין הדיסציפלינה הגיאוגרפית לתחום הגיאוגרפי - היסטורי. יבחנו הקשרים בין הזמן ההיסטורי לנוף, בין העבר לבין ההווה. ידונו נושאים שונים מתחום המידע הגיאוגרפי-היסטורי כמו חתכי רוחב ואורך, דיון ביתרונות ומגבלות מקורות המידע ועוד. יבחן הקשר בין תהליכים ואירועים היסטוריים לבין התפתחות הנוף בארץ ובעולם.

מסגרת השיעור
יחודו של השיעור גם בדרך העברתו. השיעור יינתן שבוע אחד בכיתה ושבוע בשטח. בין הנושאים שידונו בכיתה:
למהותה של הגיאוגרפיה ההיסטורית.
שיטות מחקר בגיאוגרפיה היסטורית.
מקורות מידע ומגבלות החומר.
שימור אתרים, משארי עבר בנוף ההווה.
הזמן והמרחב הגיאוגרפי.
גיאוגרפיה היסטורית שימושית.

הסיורים בשטח, בשעת השיעור, יערכו למקומות הבאים:
תל קסילה, יפו העתיקה, המושבה הגרמנית-אמריקאית, נווה צדק, נמל תל אביב ואצטדיון המכבייה הישן.

דרך הלימודים

קריאה מודרכת של מאמרים ודיונים בכיתה בנושאים שפורטו לעיל, סיורים בשטח, ודיון בקשר שבין המידע הכללי לתופעות בנוף הגיאוגרפי. הגשת תרגילים ליישום הלימוד התיאורטי. בסיום הקורס יערך מבחן המבוסס על הדיונים בשיעורים, חומר הקריאה, התרגילים והסיורים בשטח.

                           06914765:     גיאוגרפיה של גבולות	
פרופ' גדעון ביגר

גבולות מדיניים הם מהמרכיבים המרכזיים בתהליך יצירת הנוף האנושי בעולם. מיקומם של קווי הגבול, המשמשים כקווי הפרדה בין שיטות ורעיונות שונים ליצירת המרחב וניהולו, נקבע במהלך ההיסטוריה כתוצאה מהשפעתם של מבנים גיאוגרפיים פיסיים מהלכים היסטוריים, מיקומם של תושבים ויישובים, הפעלת כוח פוליטי וצבאי ומורשת העבר. בשיעור יידונו נושאים אלה תוך שימת דגש על המבנה המורפולוגי של קווי הגבול, על תפקודם, תהליך היווצרותם והשפעתם על הסובב האנושי והפיסי. יסקרו דוגמאות שונות מרחבי העולם, בעבר הרחוק והקרוב, המצב בהווה ורעיון לעתיד.
השיעור, המיועד לתלמידי התואר השני, מיועד בעיקרו לאלו שלמדו במסגרת התואר הראשון את הקורס הבסיסי בגיאוגרפיה פוליטית. ההשתתפות בקורס מבוססת על ההנחה כי משתתפי הקורס מכירים הן את המבנה המדיני של העולם כיום והן את נושאי הדיון במסגרת הגיאוגרפיה המדינית.
מסגרת השיעור היא בשיח משותף של המרצה והלומדים. כל משתתף בקורס יבחר בקו גבול אחד, שאיננו קו גבול של מדינת ישראל בהווה או בעבר ולאחר שידונו הנושאים הכלליים יציג את המקרה אותו בדק בפני שאר משתתפי הקורס.
ציון הקורס יתבסס הן על צורת ההצגה והדיון והן על העבודה הכתובה.

06912227:   גיאוגרפיה עירונית היסטורית של אירופה
פרופ' גדעון ביגר

סקירת תהליך התפתחותן של ערי אירופה מאז ראשית העיור ביבשת, לפני למעלה משלשת אלפי שנים ועד לראשית המאה העשרים. בשיעור יסקרו תהליכי בינויה של העיר היוונית, העיר הרומית, ערי ימי הביניים, העיר המוסלמית (בחצי האי האיברי, בסיציליה ובמלטה), ערי הרנסנס והעיור התעשייתי. הקורס יעמוד על הקשר שבין הנוף הפיסי לתהליכים ההיסטוריים - פוליטיים תוך דגש על השפעות התרבות והאידיאולוגיה של כל תקופה על מראה העיר. תיבחן החלוקה לעולם הקתולי, פרוטסטנטי ופרובוסלאבי, האקלים הים-תיכוני, היבשתי והאטלנטי, המבנה המורפולוגי והשפעותיהם על מיקום הערים ומבנה העיר.

נושאי השיעורים

המבנה הפיסי של יבשת אירופה
העמים והדתות ביבשת אירופה והתפתחותם לאורך זמן.
העיר היוונית ומושבות יוון בים התיכון ובים השחור.
העיור באימפריה הרומית מהים השחור ועד לאנגליה - עקרונות, מיקום ומבנה העיר.
נדידת העמים והעלמות העיר הקדומה באירופה.
ערי ימי הביניים.
העיר המוסלמית במערב הים התיכון.
רעיונות ההתחדשות והעיור בתקופת הרנסנס.
המעבר העירוני למערב אירופה.
העיר של המלך האבסולוטי.
המהפכה התעשייתית והמהפכה העירונית.

דרך הלימודים

השיעור מיועד לתלמידים שלמדו או לומדים את המבוא לגיאוגרפיה היסטורית. דרכי ההוראה הנם בעיקר הרצאות פרונטליות המתבססות על קריאה מוקדמת של הלומדים. במהלך השיעור יכתבו התלמידים שתי עבודות רפרט, האחת תעסוק בתהליכי עיור במדינה אירופית והאחרת בגיאוגרפיה ההיסטורית של עיר אירופית לפי בחירה.

     06912852:    תולדותיה של ירושלים
פרופ' גדעון ביגר

העיר ירושלים תיבחן כמודל להשפעת מערכות היסטוריות, פוליטיות ותרבותיות על המרחב. ירושלים כעיר שקיימת כ - 4,000 שנה מדגימה השפעות של שלטון, דת, תרבות ומהלכים היסטוריים על בינויה של עיר. יסקרו, תוך לימוד תולדותיה של ארץ ישראל, שלבי העיור בירושלים מראשיתה ועד למחצית השניה של המאה התשע-עשרה תוך התמקדות בצורת העיר ואופייה בכל אחת מהתקופות ההיסטוריות בחיי העיר.

נושאי השיעורים
התנאים הפיסיים של ירושלים ומיקומה בארץ ישראל
ירושלים בארץ כנען
ירושלים בתקופת בית ראשון.
החורבן והתקומה בתקופה הפרסית.
ירושלים והעולם היווני.
ירושלים החשמונאית.
הורדוס וירושלים.
חורבן בית שני 
העיר הרומית אליה קפיטולינה.
הנצרות וירושלים הביזנטית
ירושלים הערבית
מסעי הצלב והשפעתם על מראה העיר.
ירושלים והעולם הממלוכי.
ירושלים העותומנית
סיכום - השפעות ההיסטוריה, התרבות והנוף הפיסי על פיתוחה של העיר.

דרך הלימודים

השיעור מיועד לתלמידים ששמעו או שומעים את הקורס מבוא לגיאוגרפיה היסטורית. השיעור יינתן כסדרת הרצאות מלווה בדיונים בכיתה בעזרת חומר קריאה. סיורים בירושלים ילוו את השיעור שיסתיים בבחינה.

  06914767  : חישה מרחוק א'  
פרופ' איל בן-דור

מטרת הקורס 
להקנות לתלמיד בסיס  פיזיקלי ומעשי לניתוח הדמאות תמונה לצורך אינטרפרטציה של פני השטח. 

נושאי הלימוד המרכזיים 
קרינה אלקטרומגנטית, חלונות אטמוספירים, אופטיקה של חישנים, פלטפורמות, סידור מרחבי של נתונים והכנתם לניתוח, ניתוח על בסיס צבע, הדגשת עצמים קרקעיים, סינון, תיקונים גיאומטרים, רדיומטריים ואטמוספירים, טביעת אצבע ספקטרלית של עצמים ויכולת זיהויים בהדמאה, אנליזות סטטיסטיות, מיון מכוון ולא מכוון, סקירה על  תוכנות ניתוח בחישה מרחוק.

06914312:     חישה מרחוק למתקדמים  
פרופ' איל בן-דור

מטרת הקורס
לחשוף את התלמיד בפני תוכנות מתקדמות בחישה מרחוק המבוססות על מערכת UNIX ולהקנות לתלמיד יכולת עבודה עצמית (קליטה, עיבוד וניתוח) של נתונים גולמיים עד למוצר המוגמר. 

מהלך הקורס
בקורס תלמדנה שתי תכנות מובילות בתחום החישה מרחוק: PCI ו-ENVI ויושם דגש על הפעלה יעילה  משולבת  של התכנות על בסיס יתרונותיהן וחסרונותיהן היחסיות. מרבית הקורס מבוסס על  עבודה מעשית עצמאית של התלמיד. ידע מקיף בחישה מרחוק הנו תנאי הכרחי להצלחה בקורס והתלמידים מתבקשים לרענן את ידיעותיהם בתחום. במסגרת הקורס יינתן דגש מיוחד לנושא "הדמאה ספקטרלית" אשר נחשב כחוד החנית בחישה מרחוק פסיבי. בסיס הנתונים לעבודה מעשית יכלול הדמאות לווין ומטוסים שונים מארה"ב  וישראל.

נושאי הלימוד המרכזיים
מערכת UNIX ופקודות בסיסיות, ציוד היקפי במערכת UNIX וזיהוי תקלות מערכת. תכנת PCI וחלקיה השונים, הפעלת אפליקציות בסיסיות ומתקדמות לקריאה עיבוד ומיון של נתונים גולמיים בפורמטים מגוונים. קונספצית ה"הדמאה הספקטרלית". תכנת ENVI וחלקיה השונים, תפעולה בפורמט רגיל ובפורמט של "הדמאה ספקטרלית". סקירה על אופציות ניתוח נתוני ראדר ב-ENVI .

06912870:    קרקעות ישראל
פרופ' איל בן-דור

מטרת הקורס
להקנות לתלמיד ידע בסיסי במיון קרקעות ולאפשר לו להתמצא, להבין ולהשתמש במפות קרקע בכלל  וישראל בפרט. 

נושאי הלימוד המרכזיים
הגדרת הקרקע, תהליכי התהוות קרקעות, אופקים דיאגנוסטיים, פרמטרים בסיסיים למיון קרקעות, שיטות מיון, תפוצת קרקעות ישראל, הכנה בסיסית של מפת קרקע, שימושי קרקעות על בסיס מפת הקרקע.

06912918:   מבוא לחישה מרחוק          
גב' אלכסנדרה צ'ודנובסקי/ מר טל פיינגרש

מטרת הקורס
לחשוף בפני התלמיד את הרעיונות הבסיסיים באיסוף מידע חישה מרחוק, עיבודו וניתוחו. 

סילבוס כללי: 
קרינה אלקטרומגנטית אופטית ותרמית, פלטפורמות (סוגי לווינים), חיישנים אקטיביים ופסיביים, חישה מולטיספקטרלית, תיקונים רדיומטריים וגיאומטריים, שיפור הדמאות וארתימטיקה של הדמאות, קלסיפיקציה ליישומים שונים.

06912860:  יחסי גומלין בין קרקע לסביבה 
פרופ' איל בן-דור

מטרת הקורס 
לרכוש כלים להבנת התהליכים הכימיים פיזיקליים בקרקע בכלל ובקרקעות ישראל בפרט תוך שימת דגש על יחסי הגומלין בין הסביבה הטבעית והסביבה המשתנה.

נושאי הלימוד המרכזיים
הקרקע כגוף טבעי וכאוצר טבע,  תפזורת קרקעות בישראל, שימושי קרקע, שלושת הפאזות בקרקע ותגובתן עם הסביבה, הרכב מינרלוגי והשפעתו על תכונות קרקע, הקרקע כמערכת כימית קולואידלית ופיזיקלית, תמיסת הקרקע, תגובת הקרקע לחומרים שונים, בעיות חקלאיות וסביבתיות, מליחות הקרקע,  דעיכת קרקעות איטום וזיהום קרקע ומים, טיוב קרקעות.

06914769:  חישה מרחוק ב'   
   פרופ' איל בן-דור

מטרת הקורס
להרחיב את יכולת הניתוח והאינטרפרטציה של הדמאות לווין ומטוסים בתחום האופטי ולהקנות בסיס מעשי לחישה מרחוק.  הקורס הוא המשך של "חישה מרחוק א'". 

נושאי הלימוד המרכזיים
עיבוד הדמאות רב ומולטי ספקטרליות, סינון, עיבודים סטטיסטיים, PCA, תיקונים גיאומטרים, מיון מכוון ולא מכוון, פרוצדורת ה"ערוב", תכנון משימה בחישה מרחוק,  בקרה סביבתית באמצעות חישה מרחוק של האטמוספירה, הליתוספירה, ההידרוספירה והביוספירה. סקירה על תוכנות זמינות לחישה מרחוק במערכות הפעלה שונות.

06912748:    שינויי אקלים
ד"ר הדס סערוני

מטרות התרגיל

לימוד מגוון השינויים האקלימיים באטמוספירת כדור הארץ: מהות, גורמים, תהליכים והשלכות סביבתיות. בחינת שינויי האקלים בקנה מידה של זמן ומרחב, תוך הכרת גישות המחקר השונות לעתידו האקלימי של כדור הארץ.
התרגיל משלב קריאת מאמרים וניתוחם.

נושאים מרכזיים שילמדו בקורס

בחינת התגברות אפקט החממה והשלכותיו האקלימיות והסביבתיות
התדלדלות האוזון הסטרטוספירי
אל ניניו ו"קשרים מרחוק" – יחסי גומלין בין ההידרוספירה והאטמוספירה 	והשפעתם על 
שינויים אקלימיים וסביבתיים
שינויים בהרכב הגשם – בעיית הגשם החומצי
העיר כגורם לשינוי אקלימי

06911500:  גיאוגרפיה כלכלית
ד"ר יצחק אומר

א. מטרת הקורס

המטרה הראשונית של הקורס היא להקנות בסיס רחב במושגי היסוד של תחומיה השונים של הגיאוגרפיה הכלכלית. הכוונה להגיע להבנה טובה של התיאוריות והמודלים העיקריים המסבירים את תפרושתן ומיקומן של פעילויות כלכליות על פני המרחב. מטרה נוספת היא להקנות ידע על גישות אלטרנטיביות להבנת פעילויות כלכליות ושונותן המרחבית ברמות השונות - מרמת הפרט, דרך רמת האזור ועד לרמה הכלל-עולמית.

ב. נושאי הלימוד המרכזיים

1. 	תחומי המחקר בגיאוגרפיה כלכלית ומושגי יסוד: צריכה, ייצור, חליפין, תוצר לאומי, ביקוש והיצע, דעיכת המרחק, אגלומרציה, יתרון יחסי.

2.    מערכת התחבורה ותפקידה במיקום פעילויות כלכליות.
- תנאי היווצרות דרך
- עצמת תנועה ומודל הגרביטציה
- אמצעי תחבורה והתחרות ביניהם
- מיקום פעילויות כלכליות על פי הוצאות הובלה

3. 	הארגון המרחבי של שימושי קרקע.
- תפוקה שולית
- רנטה קרקעית

4. 	חקלאות
     	 - תולדות החקלאות, טיפוסי משקים חקלאיים והשונות בתפרושת פעילויות חקלאיות 
  - מיקום פעילויות חקלאיות:  השפעות על מיקום פעילויות חקלאיות; היבט לאומי של שימושי קרקע חקלאיים;  מודלים של מיקום בחקלאות

5. 	תעשייה
     	- מאפייני התפרושת של הפעילות התעשייתית בעולם
    	- מחזוריות של חברות, ענפים ומוצרים
- מיקום פעילויות תעשייתיות;  מודלים של מינימום הוצאות (וובר, הובר); אלטרנטיבה למודלים הקלאסיים (סמית); חברות רב-לאומיות ושיקולים גלובליים

6. 	פעילויות מסחר ושירותים
- תיאוריית המקומות המרכזיים
- הדינמיקה של מערכות קמעונאיות
- מודלים התנהגותיים

7. 	היבטים אלטרנטיביים להחלטות מיקום במרחב
- גלי צמיחה ונסיגה כלכלית
- חברות רב-לאומיות
- גישת ההבניה מחדש
- החלוקה המרחבית של כוח-העבודה
- תקופת הקפיטליזם המאוחר ואופן הייצור הגמיש
- המרחבים התעשייתיים החדשים

06912404:  שיטות מחקר איכותיות  
ד"ר יצחק אומר
 
מטרת הקורס
 להקנות כלים מתודולוגיים למבקשים לחקור בגישות פרשניות ולערוך מחקר אינטנסיבי.

נושאי הלימוד - מבוא 
נחיצותן, מטרתן ומהותן של שיטות מחקר איכותיות. השקפות ומתודולוגיות פוזיטיביסטיות, הומניסטיות, תבניתיות וריאליסטיות. הפרדיגמטי לעומת הקונטקסטואלי.

מושגים ועקרונות 
מחקר אמפירי לעומת מחקר מופשט; מחקר אינטנסיבי לעומת מחקר אקסטנסיבי; סוגים של יחסים. שאלת תוקף ההסקה הפרשנית. 

שיטות חקירה 
סוגים ושיטות של תצפיות, ראיונות וניתוח תוכן; סילום; עקרונות לניתוח שיח; ניתוחQ-: שפה לאיתור ותיאור יחסים במערכת אנושית; גיאוגרפית הזמן: תיאור פעילות חברתית-מרחבית בקונטקסט ספציפי; דרך חקירה היוריסטית במחקר גיאוגרפי: ניסוי והתנסות באמצעות משחק.

     06914314:    שימוש בשיטות סטטיסטיות מתקדמות לניתוח מרחבי  
ד"ר יצחק בננסון

מטרת הקורס	 
להרחיב ולתרגל את הידע בשיטות הניתוח הכמותי בגיאוגרפיה תוך הצגת שיטות מחקר סטטיסטיות מתקדמות ותוך שימוש בתוכנית מחשב SPSS.

תוכן הקורס
1)	שימוש בסיסי בתוכנית :SPSS הכנסת נתונים, ביצוע פקודות, עריכה והדפסת 	התוצאות.  
2)	יסודות הסטטיסטיקה (חזרה)		
	א)	 אמידת פרמטרים של אוכלוסייה לפי מדגם.
    	ב) 	השערות סטטיסטיות, רמת מובהקות.
3)	רגרסיה לינארית בין שני משתנים (חזרה).
4)	רגרסיה רבת משתנים. 
5)	ניתוח קלסטרים (Cluster analysis)
6)	צמצום מספר הממדים/משתנים בניתוח רב ממדים ( Principal component analysis)
7)	התפלגויות מרחביות יישומיות בגיאוגרפיה.
8)	מדדים של תבניות מרחביות(Spatial Patterns) 
    	א)	קלסטרים מרחביים, מדדים של סגרגציה מרחבית.
    	ב)	אוטוקורלציה מרחבית, ווריאוגרמה .(Variogram)
    	ג) 	התאמה בין תבניות מרחביות, (Crossvariogram). 
 9)	בניית התפלגות המרחבית על בסיס נתונים נקודתיים.
    	א)	Polinomial Trend Surface
    	ב)	טריאנגולציה ו-Tesselation
    	ג)	שיטת Kriging

06912805:   קלימטולוגיה יישומית
מר עודד פוצ'טר

תיאור כללי
הקורס עוסק במכלול התופעות האקלימיות הקשורות קשר ישיר או עקיף לפעילות האנושית. תופעות אקלימיות אלה בחלקן משפיעות ובחלקן מושפעות מפעילות האדם. מטרת הקורס היא לאתר ולהגדיר תופעות אלה איכותית וכמותית, זאת, כדי להתחשב ככל האפשר בתנאי האקלים בעת הפעילות האנושית, להימנע מראש מבעיות העלולות להיגרם עקב תנאי האקלים, לתת פתרונות לבעיות אקלימיות ובמקרה הצורך לדעת לנצל אלמנטים אקלימיים שונים לתועלת האדם.

מבנה הקורס
מבוא: מהות הקלימטולוגיה היישומית, תחומי העיסוק וקני המידה. פיסיולוגיה: נוחות תרמית; תנאי הנוחות האקלימית של האדם; תעוקה אקלימית; בריאות האדם והסביבה האקלימית; שינויי אקלים של פני שטח שונים ובטופוגרפיה מגוונת; אקלים, צמחיה וחקלאות; קלימטולוגיה של זיהום אוויר ורעש; אקלים העיר; אקלים ובנייה: בנייה עממית באזורי אקלים שונים; בנייה תואמת אקלים בעולם העתיק; מתודולוגיה של תכנון ובנייה בהתאם לתנאי האקלים; היבט אקלימי מודרני של תכנון אזורי; היבט אקלימי של תכנון עירוני ויישובי; עיצוב אקלימי של מבני מגורים; בעיות סביבתיות ואקלימיות בהפקת חשמל; מתקנים לניצול אנרגיה טבעית.

               06912270:   איכות הסביבה בישראל 
ד"ר שמואל ברנר

נמסרת סקירה כללית של מגוון הבעיות הסביבתיות של העולם המודרני. נדונה השוואת בעיות גלובליות (התחממות האטמוספירה, שכבת האוזון וכו') מול בעיות מקומיות (פסולת מוצקה ומסוכנת וכו').

כמו כן נדונות בצורה מפורטת בעיות סביבתיות כמו איכות אוויר איכות מים, פסולת מוצקה, חומרים מסוכנים וקרינה.

בנושאים הרלבנטיים יש התמקדות בבעיות המרכזיות בישראל. בנוסף נמסרת סקירה מפורטת ומתקיים דיון בשאלות כמו טוקסיקולוגיה  סביבתית, תקינה וניהול סביבתי.

06914745:   מגדר ותכנון סביבתי
ד"ר טובי פנסטר

מטרת הקורס:
1.	לנתח את המשמעות התיאורטית והמעשית של שונות בתכנון תוך הדגמה על ההבחנה בין המינים מבחינת תפקידים חברתיים וצרכים.
2.	לנתח כיצד ניתן לתרגם צרכים אלו לתכנון מרחבי.

נושאי הקורס:
חלק 1: 	תכנון מודרניסטי ופוסטמודרניסטי והתייחסותו לשונות אוכלוסייה (תרבותית, כלכלית, מגדרית, גילאית).
חלק 2:		תיאוריות של מגדר וחברה
חלק 3:		מגדר ומרחב
חלק 4:		מגדר ותכנון מרחבי

מבנה הקורס
תינתנה מספר הרצאות מבוא על-ידי המרצה ולאחר מכן רפרטים על-ידי הסטודנטים. בכל שיעור יגיש סטודנט רפרט על מאמר במשך 30 דקות ולאחר מכן יתקיים דיון בכיתה.

             06913888:   גיאוגרפיה קוגניטיבית   
ד"ר יצחק אומר

מטרת הקורס

לאפשר לתלמידים להתנסות במחקר בגיאוגרפיה קוגניטיבית. הכנת העבודה הסמינריונית אמורה לחשוף את התלמיד לגישות תיאורטיות, שיטות חקירה, תחומי מחקר וחוקרים בגיאוגרפיה הקוגניטיבית. 

מבנה ותוכן הקורס

הסמסטר הראשון יוקדש לשלושה נושאים. ראשית, למקומה של הגיאוגרפיה הקוגניטיבית בדיסיפלינה הגיאוגרפית. שנית, להכרת יסודות הגיאוגרפיה הקוגניטיבית, לנושאים הנחקרים במסגרתה ולשיטות החקירה. שלישית, לאפשר לכל תלמיד להכין תוכנית מחקר באחד מהנושאים שיוצעו בתחילת בקורס. במסגרת הקורס יידונו העקרונות, הכללים והשלבים בהכנת עבודה סמינריונית.  

נושאי הלימוד בסמסטר הראשון:
1.	מבוא - מושגים ועקרונות: קוגניציה, תפיסה, דימוי, סכמה, מפה קוגניטיבית.
2.	מערכות התייחסות (אגוצנטרית, אובייקטיבית ומופשטת) 
3.	ייצוג יחסים מרחביים (טופולוגי, פרוייקטיבי ואוקלידי)
3.	מודלים תיאורטיים לשלבי התפתחות הקוגניציה והתפיסה המרחבית של האדם.
4.	ארגון, שמירה ושליפה של אינפורמציה גיאוגרפית בזיכרון. הכרת מודלים תיאורטיים ומחקרים אמפיריים בתחום הנלמד. 
5.	מודלים ללימוד אינפורמציה גיאוגרפית.
6.	הביטוי של יכולת קוגניטיבית בהכרת הסביבה (התמצאות, מניפולציות וכיו"ב). 
7.	מודלים התפתחותיים של תפיסה וקוגניציה מרחבית ככלים לחקירת הדרך בה ילדים ומבוגרים  לומדים סביבה חדשה.
8.	כלים ושיטות לאיתור שלבים ביכולת הקוגניטיבית. 
9.	יישומים אופרטיביים של הגיאוגרפיה הקוגניטיבית.
 
עבודות התלמידים יוצגו ויידונו בסמסטר השני.

06912300:    אקלים ארץ ישראל
ד"ר הדס סערוני

מטרות הקורס
הכרת אקלים ארץ ישראל, גורמי ותהליכי היווצרותו ומאפייניו. לימוד המשטר האקלימי של ישראל: משטר הטמפרטורות, המשקעים, הלחות היחסית והרוחות. הבנת מערכות הלחץ המשפיעות בכל אחת מעונות השנה ותנאי האקלים האופייניים כתוצאה מכל מערכת. ניתוח מצבי מזג אוויר מיוחדים והבנת הקשר בין תנאי האקלים להיבטים סביבתיים שונים. הכרת איזורי האקלים בישראל ומאפייניהם הייחודיים.

מבנה הקורס:
אקלים אגן הים התיכון כרקע להבנת האקלים בארץ ישראל
גורמי יסוד באקלים ארץ ישראל
מערכות הלחץ המשפיעות על מזג האוויר בישראל: המערכת הקייצית, מערכות עונת החורף ועונות המעבר
ניתוח מצבי מזג אוויר מיוחדים: השרב והקרה לסוגיהן, שלג ואירועי משקעים קיתוניים 	
המשטר האקלימי של ישראל, גורמים ותפרוסת: משטר הטמפרטורות, המשקעים, הלחות היחסית, והרוחות
תפרוסת איזורי האקלים בישראל ומאפייניהם הייחודיים

06913620:   נושאים נבחרים באקלים (סמינריון)
ד"ר הדס סערוני

מטרות הקורס:
הגדרה, חקר, כתיבה והצגה של נושא מדעי מוגדר. התמודדות עם בחירת נושא מחקר מדעי בתחום האקלים. הצגת שאלת מחקר, בניית מטרות מחקר, מתודולוגיה מחקרית, איסוף מקרורות ביבליוגרפיים, עיבוד החומר ובנייתו לעבודה סמינריונית. התלמיד יציג את ראשי הפרקים בשלב ראשון ובהמשך יציג רפרט על סמך העבודה הסמינריונית.
חלק מן הנושאים מתמקדים בעיבוד ראשוני של חומר גולמי בעוד האחרים מתמקדים בעיקר בניתוח והשוואה בין מחקרים ומידע שפורסם.

מבנה הקורס:
רקע כללי בתחומי המחקר של האקלים
הצגת נושאים לסמינריון בתחומים השונים של האקלים: היבטים קלימטולוגיים גלובליים, אזוריים או מקומיים, היבטים סינופטיים של ארץ ישראל ונושאים שונים מתחום הקלימטולוגיה היישומית ברמות מרחביות שונות. 
לימוד שיטות איסוף, מחקר, עיבוד והכנה של עבודות בתחום.
בחירת נושא עבודה, בניית ראשי פרקים והצגתם לדיון.
הצגת רפרט של העבודה הסמינריונית ודיון.

 06912441:     נוף עירוני בארץ
אדריכלית טליה מרגלית, ד"ר אורנה צפריר-ראובן

ערי הארץ נבנו והתפתחו במהלך המאה העשרים, מיעוטן כתוספת לערים היסטוריות, עיקרן כערים חדשות. אלו גם אלו תוכננו במנותק מנוף בנוי קיים, וכך - הן חסרות את "נפח" הזמן הגדול, עומק הרבדים ההיסטוריים והמורכבות הטיפוסיים לערים המוכרות לנו מחו"ל. אולי בשל כך, למרות שאופן הקמת הערים כאן הושפע עמוקות מתפישות התכנון המובילות בעולם, נוצר בהן נוף ייחודי וקל לזיהוי כ"נוף עירוני ישראלי", על רחובותיו, בתיו ושכונותיו.  
לא רק ה"מחסור" בהיסטוריה אחראי לאופי הייחודי של נוף ערי הארץ. ניתן לציין גם את אופי החברה והממשל, הפוליטיקה ומהלך האירועים המקומי, אופן חיי החברה והמשפחה, היחס לסובב ועוד. ערים, כנוף מלאכותי, מייצגות גם את החברה בה הן קיימות, באופן החיוני להבנתן.
הקורס נועד להציג ולבחון את הנוף העירוני בארץ, ולנסות להגדירו- כשלעצמו, בהשוואה למקומות שונים בעולם, ובהקשר מחשבתי והיסטורי. לצורך כך נתחיל בניתוח מורפולוגי של נוף עירוני, נמשיך בשיוך היסטורי, תיאורטי וחברתי ונעבור לבחינה של ערים ואזורים עירוניים כנוף תלת ממדי מורכב, הכולל, ומייצג את מכלול האספקטים הללו. 
בשיעורים נדון במפות עירוניות, תכניות ערים, בנינים ואזורים מתוך מגוון ישראלי מייצג: החל ממרכזי הערים הגדולות ועד לשכונות בשוליהן, ערים בינוניות וקטנות וערי פיתוח. נתחיל בזיהוי תצורות בניה טיפוסיות והדרך בה מוקמו במרחב העירוני,  נמשיך בקישורן לתיאוריות תכנון רלבנטיות ולתולדות האדריכלות ומכאן להבנת התופעה המקומית: כיצד צומחות ערי הארץ לרוחב ולגובה? כיצד מתפתחת השפה האדריכלית שאנו רואים ברחובות? איך נוצרו הבדלים בין אזורי נוף שונים בערים ובין הערים השונות? מהו הקשר (אם יש כזה) בין הנוף העירוני לנוף הטבעי? להיסטוריה המקומית? לחברה, לתרבות, כלכלה? ולבסוף - אם הנוף הבנוי בארץ אומנם מייצג אותנו, מדוע איננו אוהבים אותו כל כך? 

06912705:  גיאוגרפיה רגיונלית של מזרח אסיה
פרופ' משה ברור

יסודות יחסי הגומלין שבין האדם לבין סביבתו במזרח אסיה, יציבות מול דינמיקה של תמורות במערכת יחסים זו. החלוקה המדינית הנוכחית של האזור, גורמיה, בעיותיה, עימותים טריטוריאליים וכלכליים הנובעים ממנה. הרקע הגיאוגרפי, הפיזי והאנושי, לפערים ברמת ההתפתחות בין חלקיו השונים של האזור.

סין: העם הגדול ביותר פרוש על פני מרחבים בעלי תכונות טבעיות מגוונות. השלכות תרבות ומשטר אחידים על אופי יחסי הגומלין עם תנאי סביבה שונים, על פערים בקצב הצמיחה הכלכלית ודרכי התמודדות עם מצבי מצוקה. אפיוני תהליכי האורבניזציה והתיעוש והשפעתם על תנועות אוכלוסין הפנימיות. תכונות המרחבים והאיכלוס של האזורים הלא סיניים של סין.

יפן: תהליכי צמיחה כלכלית ומודרניזציה מהירים בתנאי סביבות גיאוגרפיות מכבידות. השתקפות התשתית הטבעית בגידול ובתפרוסת האוכלוסיה, בתיעוש ובתהליכי הפיתוח הכללי. בעיות מקורות אנרגיה, חומרי גלם ומזון, התפתחות המרחב הכלכלי היפני במזרח אסיה.

אינדונסיה: מדינת איים ענקית עשירה במשאבים אך ברובה דלת אוכלוסין. הרקע וההשלכות של ריכוז קיצוני של אוכלוסיה צפופה באי ג'וה. גורמים סביבתיים להתפלגות האתנית המגוונת של האוכלוסיה, לפערים הגדולים ברמת הפיתוח הכלכלי, החברתי והמינהלי. בעיות תחבורה, מניעת פגיעות אקולוגיות.

06911500:  גיאוגרפיה כלכלית
ד"ר יצחק אומר

מטרת הקורס
 הקורס נועד להקנות מושגים, עקרונות וידע אמפירי על המערך המרחבי של הפעילות הכלכלית בקני מידה שונים תוך הבנת המקורות לאי שוויון כלכלי-מרחבי בפעילות הכלכלית וברווחתם של בני אדם. התלמידים יכירו את שיטות החקירה הבסיסיות הנהוגות בתחומי הגיאוגרפיה הכלכלית. 

נושאי הקורס
1.	מבוא - מושגים ועקרונות: צריכה, ייצור, ביקוש והיצע, יתרון מוחלט ויתרון יחסי, דעיכה עם המרחק, תפוקה שולית ורנטה קרקעית.
2.	תיאוריות המיקום – סקירה היסטורית ומושגית.
3.	מודלים ותיאוריות להסבר הפעילות חקלאית, התעשייתית והמסחרית במרחב. 
4.	המערך המרחבי של שימושי קרקע בעיר.
5.	שיטות לניתוח מרחבי של תפרוסת הפעילות הכלכלית במרחב. 
6.	אי שוויון כלכלי בקני מידה שונים – מונחים, עקרונות תיאורטיים ומידע אמפירי.
7.	מדדי אי שוויון מרחבי של פעילות כלכלית.
8.	מודלים של אינטראקציה כלכלית – פוטנציאל ונגישות.
9.	כיול פרמטרים במודלים הסתברותיים לחיזוי תנועה כלכלית במרחב.

דרך לימוד הקורס
הקורס מבוסס על הרצאות ותרגול החומר הנלמד. חובת התלמידים להגיש את התרגילים (כ-4 תרגילים) ולעמוד בהצלחה בבחינה.

06914708:    הדמייה ממוחשבת של מערכות חברתיות וסביבתיות
ד"ר יצחק אומר

מטרת הקורס
 להכיר את העקרונות, השיטות והטכניקות בבניה ויישום של מודל הדמייה למערכות גיאוגרפיות מגוונות.

נושאי הקורס
1. 	מבוא - מושגים ועקרונות: סוגים של מערכות ומאפיינים ייחודיים של מערכות
 גיאוגרפיות. סקירה של סימולציות גיאוגרפיות, על פי גישתן ומטרתן.
2. 	הדמייה כאמצעי תיאור, לימוד, חקירה וחיזוי
Cellular Space         .3 ו- Cellular Automata 
 Multi Agent Simulation (MAS)         .4ו- Agent Base Simulation (ABS)   
5. 	המעבר מהדמייה של מרחב מופשט להדמיה של מרחב קונקרטי
6. 	השילוב בין הדמייה ל-GIS  
7. 	הדמייה תלת ממדית של סביבות עירוניות
8.	יישומים של הדמיות מבוססות על D-GIS3 לנושאי סביבה ותכנון
9.	מודלים של הדמייה באינטרנט ויישומיהם
   
דרך לימוד הקורס
הקורס מבוסס על תרגול מעשי של החומר הנלמד גם שלא במסגרת השיעורים. כל תלמיד יבנה הדמייה כפרוייקט מסכם.

06914888:    שיטות מחקר איכותיות למתקדמים 
ד"ר יצחק אומר

מטרת הקורס
להעמיק את הידע והמיומנות בשיטת מחקר איכותיות עם התייחסות מיוחדת לבנייה של הצעת מחקר. בשנת תשס"ג יתרכז הקורס בשני תחומים לגביהם יוצגו דרכי חקירה, שיטות חקירה ועקרונות לבניית מחקר: מיפוי קוגניטיבי וחקר התופעה של שכונתיות ומקום. 

מתודולוגיה למחקר בתחום המיפוי הקוגניטיבי (Cognitive Mapping). להכרת התחום של מיפוי קוגניטיבי יוצגו מודלים תיאורטיים לייצוג של סביבות גיאוגרפיות בתחומים של למידה, הכרה וזיהוי של סביבה גיאוגרפית והתמצאות (Wayfinding). תידון בהרחבה שאלת הפוטנציאל של התחום הקוגניטיבי למחקר הגיאוגרפי אנושי. יושם דגש על פיתוח מיומנות של התאמת שיטות ודרך חקירה לנושא מחקר.

מתודולוגיה לחקר התופעה של שכונתיות (Neighboring) ותחושה של מקום ((Place. האזור שנתפס כשכונה או מקום של האדם שגר או ו/או פועל בו ייבחן מארבעה ממדים: התנסות בסביבה, היכרות עם הסביבה, ידע על הסביבה, תכונות האדם ותכונות הסביבה הבנויה. תידון הישימות של דרך חקירה זו והפוטנציאל המחקרי שלה.

דרך לימוד הקורס
הקורס מבוסס על הרצאות ועל חומר קריאה שיהווה מטלת חובה בקורס. התלמידים יכינו תרגילים שמטרתם לרכוש מיומנות בהתאם מתודולוגיה מתאימה לנושא גיאוגרפי אנושי נבחן. התלמידים יגישו עבודה אמפירית באחד מהתחומים שבו יבחרו להעמיק את ידיעתם ומיומנותם. בעבודה יינתן משקל מיוחד למתודולוגיה של המחקר.

       06914344:    מידע גיאוגרפי ויישומו בתכנון
ד"ר יצחק אומר

מטרת הקורס
 להכיר את מערכות המידע הגיאוגרפי והסביבתי שניתן לנצלם לצורך תכנון סביבתי בכלל ותכנון עירוני בפרט. 

נושאי הקורס
1.	מבוא - מושגים ועקרונות: סוגים של מידע גיאוגרפי וסביבתי 
2.	תהליך התכנון והשימוש במידע גיאוגרפי.
3.	סקירה של כלים ומערכות לבנייה, הצגה ושימוש במידע גיאוגרפי.
4.	יישומי GIS בתכנון
5.	סביבה וירטואלית virtual environment (VE) בתכנון. הדמיה תלת ממדית והמחשה של סביבות גיאוגרפיות; יישומים בתכנון ומגבלות טכנולוגיות וקוגניטיביות.
6.	יישומי Internet-GIS  - פוטנציאל יישום בתכנון של מידע גיאוגרפי באינטרנט, ומגבלות טכנולוגיות חברתיות
 7.	יישומים של Internet-GIS-VE בתכנון והפוטנציאל שלהם לשיתוף בתכנון סביבתי.
   
דרך לימוד הקורס
הקורס מבוסס על הרצאות הכוללות הצגת יישומי מידע גיאוגרפי בתכנון. השעורים יתבססו על חומר קריאה שיהווה מטלת חובה בקורס. התלמידים יכינו תרגילים שמטרתם הכרת כלים מגוונים המיושמים בתכנון בהתאם לקצב התקדמות הקורס. התלמידים יגישו עבודה על אחד מהנושאים שנלמדו בקורס שבו (או בהם) יבחרו תלמידים להעמיק את ידיעתם ומיומנותם.

                      06912876:    גיאוגרפיה חבלית של אזור אילת      
ד"ר צבי רון

הקורס יעסוק בדינמיקה של הנגב הדרומי - אזור אילת כחבל בעל אקלים צחיח קיצון. במסגרת השו"ת והסיור בשטח נלמד על מאפייניו האקלימיים, המורפולוגיים של החבל ועל פעילות האדם בתנאים קיצוניים כאלה ובתנאי פריפריה בהם הוא מצוי.

נושאי הלימוד המרכזיים
-	ייחודו של אזור אילת כחבל צחיח קיצון ומאפייני האזורים הצחיחים מסוג זה.
-	גורמי האקלים בחבל והשפעתם על עיצוב הנוף ופעילות האדם בעבר ובהווה.
-	הגורמים הגיאולוגיים המעצבים את נופיו המיוחדים של החבל.
-	מפרץ אילת ועיצובו - ייחודו הביולוגי והשפעתו על התיירות.
-	העיצוב הגאומורפולוגי של נופי החבל והשפעתם על מערך שימושי הקרקע.
-	חבל אילת כאזור פריפרי מרוחק והשפעתו על המערך היישובי בעבר ובהווה.
-	התפתחות יישובית חקלאית בערבה הדרומית.
-	העיר אילת והתפתחותה.
-	התפתחות התחבורה והתיירות בחבל.
-	השפעות הסכמי השלום עם מצרים ועם ירדן על התפתחות חבל אילת.

מבנה הקורס
הקורס מורכב משיעור ותרגיל וסיור בן 4 ימים. השתתפות פעילה בכל אחד היא חובה.

06914597:   עיצוב המפה היישובית של ישראל: תפיסות תכנון
ד"ר מיכאל רומן

מטרת השיעור:
השיעור נועד לבחון את הרעיונות התכנוניים העיקריים, שהיה בהם כדי להשפיע על עיצוב המערך היישובי בארץ. בתוך כך, יבחנו המקורות הרעיוניים, כמה מהתכניות עצמן, כמו גם השינויים שחלו בכל אלה על פני הזמן ומידת הגשמתם והשפעתם בפועל.

נושאי השעורים:
1. 	הרעיונות התכנוניים בתקופת טרום המדינה. 
2. 	תכנון יוזם במדינת ישראל.
3. 	התכנית הראשונה: תכנית שרון.
4.	תכניות אחרונות: ת.מ.א. 31;  ת.מ.א. 35;  תכנית 20:20.
5. 	התיישבות כפרית.
6. 	ערים חדשות.
7. 	עיור הבדווים.
8. 	פיזור אוכלוסייה.
9. 	ארגון מרחבי המטרופולין.

דרך הלימודים:
הקורס מיועד לתלמידי התואר השני ומחייב קריאה עצמית והשתתפות פעילה בדיונים, המתבססים על חומר כתוב שהתפרסם בנושאי הקורס. התלמידים יחויבו בהגשת עבודה על אחד מנושאי השיעור ברמה של רפרט או סמינריון לפי בחירתם

06914603:   עיצוב המפה היישובית של ישראל: הקונפליקט היהודי - ערבי
ד"ר מיכאל רומן

מטרת השיעור
הקורס נועד לבחון כיצד הסכסוך הטריטוריאלי יהודי - ערבי השפיע ומשפיע, במישרין ובעקיפין, על עיצוב המרחב בארץ-ישראל.  זאת, בכל האמור בקביעת הגבולות, אזורי התיישבות וצורות התיישבות, דגמי וכיווני פיתוח, כמו גם דגמי הזיקות בין המרחב היהודי והערבי.

נושאי השיעורים:
1. 	היבטים תיאורטיים: התיישבות ספר וסכסוכים טריטוריאליים; חברות שסועות 	והשלכות מרחביות.
2. 	ההתיישבות הציונית: אסטרטגיה או פרקטיקה? היבטים טריטוריאליים ודמוגרפיים.
3. 	תקופת טרום המדינה: רכישת קרקעות ותהליכי התיישבות; תכניות החלוקה של ארץ  	ישראל.
4. 	מלחמת 1948 והשלכותיה: פליטים ערביים וריכוזים ערביים נותרים; הרכוש 	הנטוש.
5. 	מדיניות פיזור אוכלוסייה והתיישבות ספר.
6. 	"ייהוד הגליל".
7. 	ההתיישבות ביהודה, שומרון וחבל עזה.
8.  	ירושלים המחולקת ומאוחדת. 
9. 	עיור הכפר הערבי.
10. 	ערים מעורבות בישראל.
11. 	"המרחב המחולק" בארץ-ישראל:  דגמי סגרגציה ותחרות מרחבית.

דרך הלימודים:
הקורס מיועד לתלמידי התואר השני ומחייב השתתפות פעילה בדיונים שיתבססו על חובת קריאה עצמית של מאמרים נבחרים.  התלמידים יחויבו בהגשת עבודה על אחד מנושאי השיעור ברמה של רפרט או סמינריון לפי בחירתם.

06914992:   תכנון עיר וסביבה בדגש של שונות 
ד"ר טובי פנסטר

סדנא משמעותה שתלמידי הקורס ישתתפו בניתוח והערכת פרוייקט תכנוני. השנה יהיה נושא הפרוייקט: "אזור התחנה המרכזית החדשה והישנה מנקודת מבט של תרבות-מרחב-תכנון". הפרוייקט יתייחס לפעילות האנושית, כלכלית, תחבורתית, תכנונית המתרחשת באזור התחנה המרכזית החדשה והישנה - היקפה, משמעותה והשלכותיה המרחביות.
סביבת התחנה המרכזית והחדשה הינה מרחב מרתק של פעילויות של מגורים, מסחר ושימושי שטח אחרים של אוכלוסיות מתרבויות שונות. מאמצע שנות ה-80 עת החל אזור זה להוות מוקד מגורים לעובדים הזרים בתל-אביב. זאת לצד האוכלוסייה הקיימת המתגוררת באזור זה שנים, חלקה אכלוסיה מבוגרת או אכלוסיה מסטאטוס סוציו-אקונומי נמוך. אוכלוסיות אלו יוצרות דפוסים מרחביים ייחודיים של שימוש בשירותים וכן פתיחת שירותים שייחודיים לצרכי אוכלוסיות אלו, בעיקר העובדים הזרים (כנסיות, שרותיי טלפון, שירותי מין). בד בבד מתרחשת באזור פעילות תחבורתית ענפה, התחנה המרכזית הישנה והחדשה שבעטיים התפתחו שרותיי מסחר מגוונים באזור.
בשנים האחרונות עובר האזור תהליך שינוי, הן בעקבות כניסת אוכלוסיית העובדים הזרים והן בעקבות מעבר פעילות האוטובוסים מהתחנה הישנה לחדשה.
הפרוייקט יתמקד בהבנת תהליכים אלו ומשמעותם התכנונית תוך לימוד המושגים והתיאוריות הקשורות לכך במהלך הקורס. נושאי הפרוייקט יהיו:
-	ניתוח מאפייני אכלוסיה זרה (גברים/נשים) מבחינת תפיסת המרחב, שימוש 	בשירותים במרחב, יצירת ביקוש לשירותים ייחודיים.
-	ניתוח מאפייני אכלוסיה קיימת (גברים/נשים) בהתייחס לאותם פרמטרים.
-	ניתוח פעילות שירותים ומסחר באזור התחנה המרכזית בהתייחס לביקוש של 	האוכלוסייה המקומית.
-	עקרונות תכנון בהתייחס לפעילויות בשטח.

הקורס יתחלק לשלושה חלקים:
חלק ראשון: הרצאות מבוא על תכנון עיר אזור וסביבה בדגש תרבות, מרחב ותכנון, מפות מנטליות, גישה רציונלית כוללנית וגישות אלטרנטיביות בתכנון, מתודולוגיה ושיטות חקירה. בכל שיעור תינתן הרצאה וכן רפרט על ידי הסטודנטים.
חלק שני: הצגת דו"ח התקדמות על העבודה בשטח.
חלק שלישי: עבודה מעשית. העבודה בשטח תערך בצוותים של שניים. כל צוות יבחר נושא מתוך המכלול המוצע לעיל. בכל שיעור תוצג התקדמות העבודה בשטח. בשיעורים האחרונים יציגו הסטודנטים את ממצאי עבודותיהם.

  06913620    : נושאים נבחרים באקלים
            ד"ר הדס סערוני

מטרות הקורס:
הגדרה, חקר, כתיבה והצגה של נושא מדעי מוגדר. התמודדות עם בחירת נושא מחקר מדעי בתחום האקלים. הצגת שאלת מחקר, בניית מטרות מחקר, מתודולוגיה מחקרית, איסוף מקרורות ביבליוגרפיים, עיבוד החומר ובנייתו לעבודה סמינריונית. התלמיד יציג את ראשי הפרקים בשלב ראשון ובהמשך יציג רפרט על סמך העבודה הסמינריונית.
חלק מן הנושאים מתמקדים בעיבוד ראשוני של חומר גולמי בעוד האחרים מתמקדים בעיקר בניתוח והשוואה בין מחקרים ומידע שפורסם.

מבנה הקורס:
רקע כללי בתחומי המחקר של האקלים
הצגת נושאים לסמינריון בתחומים השונים של האקלים: היבטים קלימטולוגיים גלובליים, אזוריים או מקומיים, היבטים סינופטיים של ארץ ישראל ונושאים שונים מתחום הקלימטולוגיה היישומית ברמות מרחביות שונות. 
לימוד שיטות איסוף, מחקר, עיבוד והכנה של עבודות בתחום.
בחירת נושא עבודה, בניית ראשי פרקים והצגתם לדיון.
הצגת רפרט של העבודה הסמינריונית ודיון.

  06912262 : התמצאות  במרחב  עירוני
אמיר פורת

דרישת קדם: גאוגרפיה קוגניטיבית

פרוט נושאי הלימוד
1.	מושגי יסוד – חזרה וריענון. הצגת ביבליוגרפיה.
          	קוגניציה וגישות קוגניטיביות עיקריות. קטיגוריזציה, סכמה ופרוטוטייפ.
         	ייצוגים פנימיים וחיצוניים. זכרון קצר וארוך טווח. עיוותים.

2.	סוגי מרחב עירוני.
        	מרחב פתוח ומרחב סגור. הגדרות, הצגת דוגמאות, וניתוח מאפיינים רלוונטיים         		לתחום ההתמצאות. המיוחדות והבעייתיות של המרחב הסגור.

3.	wayfinding  וסוגי ידע מרחבי.
       	הגדרות, הנחות בסיסיות וידע קיים על רכישת ידע מרחבי. מקום ה- wayfinding
      	בתהליך הקוגניטיבי.

4. 	המיפוי הקוגניטיבי.
המפה של  lynch , מיפוי קוגניטיבי במרחב סגור, תכונות המפה הקוגניטיבית בשני סוגי המרחב,  תאוריות מרכזיות במיפוי קוגניטיבי.
 
5.	תהליך ההתמצאות במרחב העירוני הפתוח.
        	מודלים וטכניקות של בניית ידע מרחבי, מודלים מנטליים מרחביים, יישומים וקבלת 
       	החלטות בשטח. נתוח ותירגול בשטח של איסטרטגיות התמצאות.

6. 	תהליך ההתמצאות במרחב העירוני הסגור.
       	כנ"ל. דגש על אפקט התלת מימד במרחב הסגור.

7. 	התמצאות במצבי איבוד דרך בשני סוגי המרחב.

8.	השימוש בעזרי התמצאות.
   	מפות, שילוט, הנחייה וורבלית.

06912010:    מבוא למחשבים  
מר שאול גלק / מר חיים פנסו

מטרת הקורס	 
קורס מבוא להקניית מיומנויות בסיסיות בשימוש במחשב תוך למידת הנושאים השימושים ביותר כיום.

תוכן הקורס
1)	מושגים בסיסיים.  
2)	חלונות.
3)	גליון אלקטרוני.
4)	עיבוד תמלילים.
5)	מצגות אלקטרוניות.
6)	אינטרנט.
7)	דואר אלקטרוני.

גג חברתית – זהות אישית במרחב המגע היומיומי בבית, בשכונה ובעבודה
מר אריאל פוקס

קשה מאד להגדיר את הגיאוגרפיה החברתית והגדרתה השתנתה לאורך מאה שנות של קיומה. מהגדרות מאד כשיחות להגדרות בסגנונה של בטימר, שפשוט טענו שאין שום דרך להגדיר את הגיאוגרפיה החברתית. המחקרים המוקדמים של הגיאוגרפיה החברתית עסקו בחקר צורות החיים השנות שיש בעולם. בין הגישה הדטרמיניסטית לגישה הפוסיביליסטית, בין מוקד המחקר הכפרי למוקד המחקר העירוני, הגיאוגרף החברתי חיפש את הדרך בה הארגון החברתי דאג להשרדות האדם בתוך התנאים המרחביים. ולכן, ההסבר לשוני בין צורת חיים אחת לשניה נבע מתוך השינויים סביבתיים, אקולוגיים, טופוגרפיים ועוד. 
כיום, הגיאוגרפיה החברתית עוסקת בחקר הגיאוגרפיה של המבנים החברתיים, הפעילויות החברתיות. היא בוחנת את תחומי הפעילות האנושית, אשר אינם, באופן מובהק, קשורות לייצור והפצת סחורות ומתן שירותים (זה ענינה של הגיאוגרפיה הכלכלית). היא לא בודקת מבנים פוליטיים, הפליה, גזענות (זה עניינה של הגיאוגרפיה הפוליטית). היא לא בודקת תרבות, מרחב סימבולי, פיזור חומרי כעדות לדיפוזיה תרבותית (זה עניינה של הגיאוגרפיה התרבותית). כל שנותר לגיאוגרפיה החברתית זה לבחון מתן חינוך, מתן שירותי בריאות, ואת מבני המגורים. אך בצורה כזו המבנה החברתי על מרכיביו השונים מאבד את משמעותו הכוללת. לכן, טוען המנט, הגיאגרפיה החברתית צריכה להתמקד בסוגיית החברה אך היא יכולה להתפשט לכל תחום – עירוניות, הפליה מינית, מעמדות חברתיים, גזענות, מיקום, פוליטיקה, תרבות, צדק חברתי, אזרחות, זהות. כך, שבין החיתוך המדויק של תת-הדיסיפלינות לחוסר ההגדרה וראיה כוללת של הגיאוגרפיה והמדע בכלל נותר לגיאוגרפיה החברתית תווך יישום רחב למדי.
נשאל את עצמנו בתחילה – מהי חברה? מהו יחיד? ומהי הדינמיקה המתקיימת ביניהם? אחר כך, נלמד שיטות לניתוח מרחב, ונשאל – מהו התפקיד שיש למרחב בדינמיקה זו? וכיצד ניתן ללמוד על דינמיקה זו מתוך ניתוח המרחב, היחיד, ומערכות היחסים החברתיות המתנהלות במרחב? בסוף הקורס תצטרכו להגיש עבודה, תיאורטית ומחקרית (בעלת מספר קטן של מקרי מבחן) שתהווה את ציון הקורס. 
כעת, נדבר מעט על התיאוריה. הכל מתחיל בהריון שם מתעצב עולמו הקוגניטיבי של הפעוט. הוא מקבל הבניה גנטית אשר תקבע לו את היסודות הקוגניטיביים שילוו אותו במהלך כל ימי חייו. אלו הם סגולות הלימוד שלו. השיעורים שיהיה לו יותר קל ללמוד ואלו שיתקשה בהם. מרגע הלידה הוא יוצא אל אוויר העולם. הוא חווה מרחב ואינטראקציות בין אישיות אשר מהוות עבורו את עולמו. זהו. כאן מובנות הצורות הגשטלטיות הראשונות של מחשבתו. מעגלי קסמים סגורים, שלו הם המציאות. תחשבו על זה. הבית שאנו נולדים בתוכו, הוא המציאות. מערכות היחסים שמתנהלות בין החדרים השונים, אלו הם המציאות. בין מותר ואסור. בין קדימה ואחורה. בין המשתקף בעינים למשתקף במראה. מבנה האישיות הוא תוצר קוגניטיבי מחד ותוצר של מבנה חברתי מאידך. מערכות היחסים הבין אישיות אותן אנו מנהלים בינינו לבין עצמנו ובינינו לבין הסובבים אותנו אלו הן מערכות יחסים בין אישיות אך גם מערכות יחסים מרחביות. הבנת ההתנהלות במרחב מרמת היחיד אל רמת החבר הקרוב ואל רמת הזוגיות והמשפחה אלו הן מערכות יחסים מרחביות. לכל אדם יש את המרחב אותו הוא מעדיף. יש לו את המקום בו הוא חש נוח. מרמת המרחב הפרטי אל רמת המרחב המשותף ואל רמת המרחב הקבוצתי. 
מעברים ממרחב חברה אחד אל משנהו, אם בילדותינו, או אם בבגרותנו, גורם לנו לנסות לגשר על הפער דרך התת-מודע. דפוס השימוש במרחב הוא נסיון גישור מסוג זה. אנו חיים במרחב מהיר וחסר פשרות. מחד, אנו נחשפים אל מרחבי-חברה שונים ומגוונים. מאידך, ישנם מרחבי-חברה אשר הינם חסרי פשרות. בכדי להמשיך להתקיים בהם אין אנו יכולים להתאימם לעצמנו אלא את עצמנו אלהים. 
מקרי המבחן שנבחנו בשנה שעברה היו -  חיים בקיבוץ, חיים בכפר ערבי, חיים עירוניים בתל אביב, משמעותו של המושג כבוד, משמעותו של הסרט מטריקס בחיי היומיום, חיים במושב, הדת כמערכת חברתית ומרחבית, עיצובו הפנימי של הבית כמייצג מערכות יחסים בין אישיות במשפחה. מכיוון שתחומי המחקר רחבים מאד, באמצע הסימסטר אתם תבחרו נושא שמענין אתכם מתוך רשימת נושאים שתוגש וקריאת המקורות תעשה בהתאם לחומר שתבחרו להתמקד בו.   

פרו"ס בגיאוגרפיה תרבותית – על מהות האדם במרחב-תרבות
מר אריאל פוקס
המרחב מהווה את גופו של האדם, או כפי שהביולוג דוקינס מכנה זאת – הפנוטיפ המורחב שלו. כפי שהקן לציפור, כפי שהסכר לבונה, כך הכיסים לגוף האדם, כך המזגן לאדם, כך המרחב לאדם. מרחב החיים של האדם הוא גופו הפיזי. אך, אם המרחב האישי של האדם הוא גופו הפיזי, האדם יתכן כי המרחב החברתי של האדם הוא גופה הפיזי של הקבוצה החברתית אליה הוא שייך? יתכן. ויתכן שלא. מה שחשוב במטפורת החברה כ"יישות חייה" והמרחב התרבותי כגוף הפיזי שבתוכה חייה החברה הוא המשמעות העמוקה והניצחת שיש למרחב התרבותי על האדם. וניתן למדוד זאת על בסיס אין ספור פרמטרים אשר את חלקם נציג בהמשך. 
כבר באמצע המאה הקודמת עם כתביו של סאוור ותלמידו זלינסקי, החלה הגיאוגרפיה לחקור את התרבות, אשר בה ראו "סופר-אורגניזם". נסיון זה נכשל כיוון שהוא התיחס בקדושה לתרבות החומרית אשר היתה "יישות חייה" והאדם פשוט נשכח. ואז החלה הגיאוגרפיה התרבותית לבחון סוגיות של זהות, פוליטיקה, הפליה מינית, וגזענות כנובעים מתוך התרבות המרחבית. על פי הגיאוגרף מיטצל, "התרבות מבוססת על מערכות יחסים חברתיות והיא תוצר שלהם. יש לה היבט וורבאלי, היבט חומרי והיבט מרחבי. התרבות היא גם מקור של כוח ושליטה. כלפי האנשים בתוכה, וכלפי האנשים מבחוץ". כלי התרבות הם רבים, מאוסף החפצים בביתו של הפעוט ועד גבולותיו הברורים של הקיבוץ והמבנה השכונתי הברור במעונות העובדים בתל אביב. לכן, תפקידה של הגיאוגרפיה התרבותית היא לחפש את הקשרים החברתיים הבין אישיים ותפיסות עולם לבין מבנה המרחב. מרחבי הפעולה של הגיאוגרפיה התרבותית הם עצומים – טריטוריה וזהות, מרחב והפליה מינית, יחסים מרחביים בקרב קבוצות עירוניות סגרגטיביות, תפיסות עולם ועיצוב מרחב, ועוד. 
בימי הציונות הראשונים המרחב המדיני היה משתתף פעיל בהוויתו היומיומית של האדם. האני המורחב של האדם, זהותו, זרמה דרך הפסקת החדשות כל חצי שעה אל נימי גופו. כיבוש הארץ נעשה ברגלים, במסלולים של החברה להגנת הטבע, בסימונים על השבילים. מה שלא נצעד היום, נצעד מחר, זה שלנו, זה אנחנו. חלפו היובלות, והמבט היום הוא הרבה יותר אנרכיסטי, הרבה יותר פנימה, אל עבר החיפוש העצמי, המרחב מצומצם יותר. וזו לצד זו קמו לה מדינת תל אביב, מדינת יהודה. ואיתן, הזהות העצמית. זו שפונה כלפי פנים, מול זו שפונה כלפי חוץ. ולמרחב, תפקיד עצום בתוך הדינמיקה הזו. לשם הכרונולוגיה, נציין כי התפתחות האינטרנט, החיפוש אחר הודו ותהליך השלום, הינם משתתפים פעילים בתהליך השינוי אותם חווה הישראלי. הם שינו רבות את מימדי גופו, באשר הוא. 
דור האינטרנט והפוסט-מודרניזם יכול לטעון לחוסר תלות בין התרבות-מרחב לבין זהות, צורות מחשבה וביטוי, הפליה, סגרגטיביות, וגזענות. אולם, המחקר מראה כי יחסים חברתיים המבוססים על קירבה מרחבית הינם מלאים יותר, רחבים יותר והדדיים יותר מכל קבוצה חברתית הנוצרת בצט. נראה, כי עדין לא הגענו לנקודה בה המרחב הסייברנטי יכול להחליף בעוצמתו החברתית ובעיצוב התרבותי של חבריה את המרחב הגיאוגרפי. איזה תפקיד בכל זאת יש לרשתות התקשורת הפרטיות שכל אחד מאיתנו מחזיק ביד ובבית? רשתות תקשורת אלו, מזעזעות את המבנה החברתי המסורתי איתו גדלנו. התפיסה והזהות האישית מתרחבת והתקשורת הבין אישית בתוך הגוף החברתי נחלשת. חלק קטן מן התפישות לגבי השוני בין קבוצה חברתית אחת לשניה הולך ונשבר. אך הזהות החברתית, על כל אין סוף מימדיה ומשמעויותיה, עדין מתקיימת.  
מדינת ישראל משקיעה כסף רב בחקר גופו של האדם. גופו הביולוגי. מבלי לשים לב, מבלי לראות, כי גופו הביולוגי של האדם הוא גם גופו המרחבי. המרחב אינו נפרד מן הגוף, הוא חלק ממנו. הוא חלק ממנו הן במובן הקוגניטיבי והן במובן העיצובי פנוטיפי, אולם מעבר לכך, ואולי חשוב מכך, גוף האדם הוא חלק אינטגרלי מן המרחב. ככל שאנו מבינים את המרחב אנו יכולים למנוע מחלות, תאונות, תפקוד, וחווית חיים. אני אדגיש את ענין המחלות, כי במבט ראשון, אנו מדמיינים זיהום אויר, זיהום מכוניות, ועוד. הללו יכולים להשפיע על הפנוטיפ הגופני של האדם כמו הבדואים החסונים, או ילדי האינטרנט הלבנים. ברם, המדובר הוא במחלות שבסיסן פסיכוסומטי, דרך המחסור בהבניה קוגניטיבית של המרחב בתוך העולם הדינמי של ימינו. הקפיצות התרבותיות במרחב, הקלות יחסית, מביאות אותו לתפקוד לקוי במרחב בעל קודים זרים לו. מה שעלול להביא לאינטראקציה לקויה הגוררת מחלות. מכאבי ראש, ועד לסרטן. איכות החיים ובריאות האדם עולה ויורדת בהנף מרחב אחד. 
חציו הראשון של הקורס יחל עם הצגת ההיסטריה של הגיאוגרפיה התרבותית ויסתיים במספר מקרי מבחן מתחומים שונים. הללו יציגו גישות שונות של תפיסת דינמיקת חברה/מרחב-תרבות/אדם. חציו השני של הקורס יהיה מבוסס על קריאה ודיון של חומרים בהתאם למחקרים אותם תבקשו לבצע. ציון הקורס יהיה מבוסס על עבודת הפרו"ס שתהווה  80 אחוז מן הציון הסופי ועל הצגה וורבאלית שתבצעו לאחר סיום העבודה, ביום מיוחד שיבחר לשם כך והיא תהיה שווה 20 אחוז מן הציון הסופי. 

06914772: שימושי GIS  לקבלת החלטות מרחביות
ד"ר יצחק בננסון

מטרת הקורס:  רכישת רקע לגבי שימוש בGIS- רסטרי לקבלת החלטות מרחביות ותכנון מרחבי.
חובות הקורס:
הגשת כל תרגילים. משקלם  40% מהציון הסופי.
התרגילים יוגשו תוך שבועיים מיום חלוקתם. 
עבודת סיום שמשקלם 60% מהציון הסופי של כל סמסטר.

דרישות קדם: קורס שימושי מחשב, סטטיסטיקה ו-GIS של מ. א. יכולת עבודה בסביבת WINDOWS		

תוכנית הקורס
1.	מערכת  GISרסטרי ככלי לקבלת החלטות.
2.	מונחים בסיסיים של תורת קבלת החלטות.
3.	שיטות ניתוח להסגת מטרה אחת Single Objective Decision Making)) 
4.	התחשבות באי-דיוקים בנתונים מרחביים ואי-ודעות בתנאים 
5.	בעיות הקשורות לשימוש ב-DEM  (חישוב של אגן ניקוז, שדה ריאה וכ'ו)
6.	בחירת מערכת ממ''ג לבניית היישום.

במידה ונספיק -
שיטות ניתוח להסגת כמה מטרות יחד  ((Multi Objective Decision Making

06914493:   הקמת מערכות מידע גיאוגרפיות  (GIS)
ד"ר יצחק בננסון

מטרת הקורס:  רכישת רקע לגבי הקמת מערכת GIS ארגונית חדשה.
חובות הקורס:
הגשת כל תרגילים. משקלם  40% מהציון הסופי.
התרגילים יוגשו תוך שבועיים מיום חלוקתם. 
עבודת סיום שמשקלם 60% מהציון הסופי של כל סמסטר.

 דרישות קדם: קורס שימושי מחשבGIS של מ. א. יכולת עבודה בסביבת WINDOWS

נושאים עיקרים: 

1.	יסודות בבסיסי נתונים טבלאיים (Relational DBMS).   
Fully normalized set of tables             	
Entity-Relationship Model             
SQL            
2.	שימוש בבסיסי נתונים טבלאיים כלליים  (Oracle, Informix) לצורך שמירת ישויות גיאומטריות.
3.	צורות שילוב בין בבסיסי נתונים טבלאיים כלליים וממ"ג שולחני
4.	הגבלות על Entity-Relationship Model במסגרת GIS
5.SQL             מרחבי
6.	דוגמאות של יישומים קיימים בארץ ובעולם

 			06912001:    מבוא למערכות מידע גיאוגרפיות  (GIS)
ד"ר יצחק בננסון

מטרת הקורס: רכישת רקע כללי לגבי מבנה, יישומים ושימוש ב- GIS במסגרת התוכנות  -    ArcView, MapInfo.

חובות הקורס: 
 1. הגשת כל תרגילים. משקלם  30% מהציון הסופי של  כל סמסטר.
 2. התרגילים יוגשו תוך שבועיים מיום חלוקתם. 
 3. בחינה שמשקלה 70% מהציון הסופי של כל סמסטר.

 דרישות קדם: קורסים במחשבים ובסטטיסטיקה של מ. א. יכולת עבודה בסביבת WINDOWS		
תוכנית הקורס
עקרונות GIS
1	עקרונות של מערכות מידע גיאוגרפיות (ממ''ג) (Geographic Information Systems –GIS)                   
2.	אפיון סוג וארגון הנתונים במערכות מידע גיאוגרפי.
2.1	צורה וקטורית והקשר בין מידע קרטוגרפי ואלפאנומרי.
2.2	צורה  רסטרית והבעיות הנחקרות באמצעותו.
 3.	שאילתות לפי מידע אלפנומרי ולפי מידע מרחבי בממ''ג וקטורי. 
3.1	בסיסי נתונים טבלאיים (מבוא).
 	3.2	שפת השאילתות SQL.
3.3	הרכבת ה-SQL ושימוש בפונקציות מרחביות (SQL3 (
4.	מפות נושאיות 
5.	תכונות טופולוגיות של מפה.

ניתוחים
6.	בעיות גיאוגרפיות טיפוסיות הניתנות לחקירה במסגרת מערכות ממ''ג רסטריות
7.	שיטות של ניתוח מרחבי  במסגרת מערכות GIS.          	
8.	בעיות תלת-ממדיות ומודלים תלת-ממדיים  ( (DTM.
9.	Geocoding  

06914626:  סדנה בתכנון אקלימי-סביבתי
ד"ר עודד פוצ'טר

מטרות הקורס:
לימוד של כלים ושיטות לתכנון אקלימי אזורי, עירוני ושכונתי, ובתכנון של מבנים תואמי אקלים. הקורס יתמקד בשיטת תכנון ושילוב של פרמטרים אקלימיים בתהליכי תכנון ובניה תוך הדגמה והתנסות בפועל בפרוייקט תכנוני נבחר.

מבנה הקורס:
צוות התכנון הכולל ומיקומו של הקלימטולוג, זיהוי של אסטרטגיות תכנון ובניה, לימוד שיטת התקשורת בין המתכנן האדריכל והקלימטולוג,  שיטות לניתוח טופו-אקלימי, בניית מפות איכות אקלימיות, לימוד שיטות לתכנון סולרי פסיבי, לימוד שיטית לניתוח משטר הרוחות ושילובו בתכנון ובניה. יישום החומר בפרוייקט תכנוני נבחר.

חובות הסטודנטים ושקלול הציון:
נוכחות חובה בשעורים על פי התקנון. השתתפות בסיור ובמחקר שדה והגשת פרוייקט גמר קבוצתי.